open-index/open-wikipedia-markdown huggingface dataset:
రావూరిపేట

**రావూరిపేట,** బాపట్ల జిల్లా వేటపాలెం మండలానికి చెందిన గ్రామం.

## గ్రామంలోని దర్శనీయ ప్రదేశములు/ దేవాలయాలు
### శ్రీ కనకనాగ వరపమ్మ అమ్మవారి ఆలయం
సుమారు 400 సంవత్సరాల క్రితం రావూరిపేట శివారులో అమ్మవారు దండుబాట కాలువ ప్రక్కన వెలసినట్లు ఒక కథ ప్రాచుర్యంలో ఉంది. నాటినుండి భక్తుల నిత్యపూజలు అందుకొనుచున్నది. ప్రతి ఆది, మంగళవారాలలో చుట్టుప్రక్కల గ్రామాలతోపాటు, ఇతర జిల్లాలకు చెందిన భక్తులు వచ్చి, అమ్మవారికి మొక్కులు చెల్లించుకుంటారు. అలనాడు భక్తులు అమ్మవారికి చిన్న ఆలయం నిర్మించి పూజలుచేసేవారు. శిరస్సుపై నాగేంద్రుడు పడగ విప్పి ఉండటంతో అమ్మవారిని, "నాగస్వరూపిణి" అని గూడా పిలిచేవారు. ఈ ఆలయం వద్ద జంట నాగేంద్రస్వామి ఆలయం గూడా ఉంది. అమ్మవారికి ఆలయం వెనుక మరియూ కారంచేడు మండలంలోని కొడవలివారిపాలెంలో సుమారు 26 ఎకరాల మాన్యం భూమి ఉంది. వీటిపై ప్రతి సంవత్సరం, రు. 4 లక్షల పైగానే ఆదాయం వస్తున్నది. అమ్మవారికి సంతరావూరు (చినగంజాం మండలం) పుట్టినిల్లు, రావూరిపేట మెట్టినిల్లు. 1982 లో ఆలయాన్ని దేవదాయశాఖవారు స్వాధీనం చేసికొన్నారు. పురాతనమైన ఈ ఆలయం క్రమేణా శిథిలావస్థకు చేరడంతో, భక్తుల విరాళాలతో ఆలయాన్ని సుందరంగా తీర్చిదిద్దినారు. ఇక్కడకు వచ్చే భక్తులకోసం విశ్రాంతి గదులు, పొంగలి, భోజనశాలలు త్రాగునీటి సౌకర్యాలు, కలుగజేసినారు. చీరాల - ఒంగోలు రహదారి వెంట ఉన్న రామన్నపేటలో అమ్మవారి ఆలయానికి వచ్చే మార్గంలో ముఖద్వారం గూడా ఏర్పాటు చేసారు. ఆలయం చుట్టూ సిమెంటు రహదారి ఏర్పాటు చేసారు. ఇపుడు ఆలయ ప్రాంగణం ఎంతో విశాలంగా కనిపించుచున్నది.

**శిడిమానోత్సవం** అమ్మవారి శిడిమానోత్సవం ప్రతి సంవత్సరం, జ్యేష్ఠ శుద్ధ పౌర్ణమికి నిర్వహించెదరు. ఇదివరకు ఈ ఉత్సవాన్ని ఒక నెల రోజులపాటు నిర్వహించేవారు, ఇప్పుడు ఒక వారం రోజులుమ్మాత్రమే నిర్వహించుచునారు. సంతరావూరులో ఐదురోజులు, ఆలయంలో మూడు రోజులు నిర్వహించుచున్నారు. ఈ ఏడాది, 2014, జూన్-12 గురువారం నాడు ఈ ఉత్సవాలు నిర్వహించుచున్నారు. ఈ క్రతువు తిలకించేటందుకు, స్థానికులే గాక, గుంటూరు, ప్రకాశం, నెల్లూరు జిల్లాల నుండి గూడా భక్తులు అధిక సంఖ్యలో విచ్చేస్తారు. రైలులో వచ్చేవారు, ఒంగోలు స్టేషనులో దిగి, అక్కడనుండి ఆటోలలో ఆలయానికి చేరుకోవచ్చు. బస్సులో వచ్చేవారు, రామన్నపేటలో దిగి, ఆలయానికి చేరుకోవచ్చు. 
## మూలాలు

## వెలుపలి లింకులు
ఆనం రామనారాయణరెడ్డి

**ఆనం రామనారాయణరెడ్డి** ఆంధ్రప్రదేశ్ కు చెందిన ఒక రాజకీయ నాయకుడు. ఇతను 2012 నాటికి నల్లారి కిరణ్ కుమార్ రెడ్డి నేతృత్వంలోని ఆంధ్రప్రదేశ్ ప్రభుత్వ క్యాబినెట్ లో ఆర్థికశాఖమంత్రిగా ఉన్నారు. ఇతను భారత జాతీయ కాంగ్రెస్ రాజకీయ పార్టీ యొక్క సభ్యుడు. 2023 మార్చిలో జరిగిన ఎమ్మెల్సీ ఎన్నికల్లో క్రాసింగ్ ఓటింగ్కు పాల్పడ్డాడని వైఎస్ఆర్ కాంగ్రెస్ పార్టీ అధిష్టానం పార్టీ నుంచి సస్పెండ్ చేసింది.

## ప్రారంభ జీవితం
ఆనం రామనారాయణరెడ్డి నెల్లూరుకు చెందిన ఆనం వెంకటరెడ్డి కుమారుడు. ఇతని సోదరుడు ఆనం వివేకానందరెడ్డి కూడా రాజకీయ నాయకుడే. ఇతను సెయింట్ జోసెఫ్స్ ఇంగ్లీష్ మీడియం ఉన్నత పాఠశాలలో చదువుకున్నాడు, ఆంధ్ర విశ్వవిద్యాలయం నుండి బి.కాం, బి.ఎల్ పట్టాలను పొందాడు.

## కెరీర్
రామనారాయణరెడ్డి నెల్లూరు జిల్లా రాపూరు నియోజకవర్గం నుండి ఆంధ్రప్రదేశ్ శాసనసభకు రెండుసార్లు ఎన్నికయ్యారు. ఈ రెండు సందర్భాలలో ఇతను తెలుగుదేశం పార్టీ అభ్యర్థిగా ఉన్నాడు. ఇతను ఎన్.టి. రామారావు యొక్క మంత్రివర్గంలో రహదారులు, భవనాల శాఖమంత్రిగా పని చేశారు. ఇతను 1991లో భారత జాతీయ కాంగ్రెస్‌లో చేరారు, అసెంబ్లీ నియోజక వర్గాల పునర్విభజన పర్యవసానంగా 2009 రాష్ట్ర అసెంబ్లీ ఎన్నికలలో ఆత్మకూరు అసెంబ్లీ నియోజక వర్గానికి మారి అక్కడ నుంచి మళ్ళీ ఎన్నికయ్యారు. 2007, 2009 మధ్య రామనారాయణరెడ్డి వై.యస్. రాజశేఖరరెడ్డి ప్రభుత్వంలో ఇన్ఫర్మేషన్ అండ్ పబ్లిక్ రిలేషన్స్ శాఖ రాష్ట్ర మంత్రిగా పనిచేశారు. జూలై 2009 నాటికి ఇతను మున్సిపల్ పట్టణాభివృద్ధి శాఖ రాష్ట్ర మంత్రిగా నియమించబడ్డాడు. 2012 నాటికి ఇతను కిరణ్‌కుమార్‌రెడ్డి ప్రభుత్వంలో ఆర్థికశాఖమంత్రిగా నియమింపబడ్డాడు. 2018లో ఇతడు వై.యస్.ఆర్.కాంగ్రెస్ పార్టీలో చేరాడు. 2019 శాసనసభ ఎన్నికలలో వెంకటగిరి నియోజకవర్గం నుండి వై.యస్.ఆర్.కాంగ్రెస్ పార్టీ తరఫున గెలిచాడు.

రామనారాయణరెడ్డి  వైసీపీని విడి టీడిపికి మద్దతుగా ఉండడంతో వైఎస్సార్సీపీ వేసిన పిటిషన్‌తో ఆ పార్టీని వీడిన ఆయనపై అనర్హత వేటు వేస్తూ 2024 ఫిబ్రవరి 26న స్పీకర్‌ తమ్మినేని సీతారాం నిర్ణయం తీసుకున్నాడు.

## మూలాలు

వర్గం:1952 జననాలు
వర్గం:జీవిస్తున్న ప్రజలు
వర్గం:ఆంధ్రప్రదేశ్ శాసన సభ్యులు (2019)
వర్గం:నెల్లూరు జిల్లా రాజకీయ నాయకులు
వర్గం:నెల్లూరు జిల్లా నుండి ఎన్నికైన శాసన సభ్యులు
వర్గం:నెల్లూరు జిల్లాకు చెందిన రాష్ట్ర మంత్రులు
కె.ఇ. కృష్ణమూర్తి

thumb|కె.ఈ.కృష్ణమూర్తి
శ్రీ కెఇ కృష్ణమూర్తి గౌడ్ ఆంధ్రప్రదేశ్ ఉప ముఖ్యమంత్రిగా, రెవెన్యూ, స్టాంపులు & రిజిస్ట్రేషన్, దేవదాయ శాఖ మంత్రి, భారీ నీటిపారుదల శాఖ మంత్రివర్యులుగా, భారత పార్లమెంట్ కార్యదర్శిగా పనిచేశాడు. 1980లో 1999లో భారత పార్లమెంటు సభ్యునిగా గెలుపొందాడు. అతను కర్నూలు పార్లమెంటు సభ్యుడిగా ఉన్నప్పుడు, అతను రక్షణ కమిటీ, పబ్లిక్ అండర్‌టేకింగ్‌ల కమిటీలో సభ్యుడు. కర్నూలు జడ్పీ చైర్ పర్సన్

## వ్యక్తిగత వివరాలు
శ్రీ కెఇ కృష్ణమూర్తి గౌడ్ 1938 అక్టోబరు 2న కర్నూలులో కెఇ మాదన్న, కెఇ మాదమ్మ దంపతులకు జన్మించారు. అతను శ్రీ వెంకటేశ్వర విశ్వవిద్యాలయం నుండి ఎంఏ, మధ్యప్రదేశ్‌లోని సాగర్ విశ్వవిద్యాలయం నుండి ఎల్ఎల్ బి చదివాడు.

## రాజకీయ జీవితం
మాజీ ఎమ్మెల్యే, ఎమ్మెల్సీ అయిన తన తండ్రి అడుగుజాడలను అనుసరించి, 1978లో తన తండ్రి రాజకీయాల నుండి రిటైర్ అయిన తర్వాత కృష్ణమూర్తి రాజకీయాల్లోకి ప్రవేశించాడు. కృష్ణమూర్తి 1978లో భారత జాతీయ కాంగ్రెస్ నుంచి ధోన్ అసెంబ్లీ నియోజకవర్గం నుంచి ఎమ్మెల్యేగా అరంగేట్రం చేశారు. మొట్టమొదటిసారి 50,000 మెజార్టీతో గెలిచాడు. అతను 1983లో భారత జాతీయ కాంగ్రెస్ పార్టీ నుండి అదే నియోజకవర్గం నుండి రెండవసారి ఎమ్మెల్యేగా ఎన్నికయ్యారు.

తరువాత అతను ఇండియన్ నేషనల్ కాంగ్రెస్ పార్టీకి రాజీనామా చేసి తెలుగుదేశం పార్టీలో చేరాడు., 1985లో అదే ధోన్ నియోజకవర్గం నుండి మూడవసారి ఎమ్మెల్యేగా గెలిచాడు. ఆంధ్రప్రదేశ్ మాజీ ముఖ్యమంత్రి, టీడీపీకి చెందిన ఎన్టీ రామారావుతో విభేదాలతో, 1989లో ధోనే నుంచి నాలుగోసారి ఎమ్మెల్యేగా గెలుపొందేందుకు టీడీపీకి రాజీనామా చేసి మళ్లీ కాంగ్రెస్ లో చేరారు.

ఎమ్మెల్యేగా పనిచేసిన సమయంలో, ఆంధ్రప్రదేశ్ మాజీ ముఖ్యమంత్రులు, కాంగ్రెస్ పార్టీకి చెందిన టంగుటూరి అంజయ్య, టిడిపి పార్టీకి చెందిన ఎన్‌టి రామారావు రెండు క్యాబినెట్‌లలో మంత్రిగా పనిచేశారు. ఆయన మరోసారి కాంగ్రెస్ కి రాజీనామా చేసి 1998లో ముఖ్యమంత్రి నారా చంద్రబాబు నాయుడు నాయకత్వంలో టీడీపీలోకి మారారు. కర్నూలు పార్లమెంటరీ నియోజకవర్గంలో పోటీ చేసి స్వల్ప తేడాతో ఓడిపోయారు. 13వ లోక్‌సభకు టిడిపి నుండి కర్నూలు పార్లమెంటరీ నియోజకవర్గానికి ప్రాతినిధ్యం వహించి 1999లో భారత పార్లమెంటు సభ్యునిగా గెలుపొందాడు. అతను పార్లమెంటు సభ్యుడిగా ఉన్నప్పుడు, అతను రక్షణ కమిటీ, పబ్లిక్ అండర్‌టేకింగ్‌ల కమిటీలో సభ్యుడు.

2004లో కర్నూలు పార్లమెంట్‌ నియోజకవర్గానికి పోటీ చేసి ఓడిపోయారు. 2009లో ధోన్ అసెంబ్లీ నియోజకవర్గం నుంచి మళ్లీ ఎమ్మెల్యేగా ఎన్నికయ్యారు. 2014లో పత్తికొండ అసెంబ్లీ నియోజకవర్గం నుంచి ఎమ్మెల్యేగా గెలుపొంది, ఆంధ్ర ప్రదేశ్ ఉప ముఖ్యమంత్రి అయ్యాక రెవెన్యూ, స్టాంపులు & రిజిస్ట్రేషన్ శాఖలను కూడా నిర్వహించారు.

## మూలాలు


వర్గం:జీవిస్తున్న ప్రజలు
వర్గం:1938 జననాలు
వర్గం:13వ లోక్‌సభ సభ్యులు
వర్గం:కర్నూలు జిల్లా నుండి ఎన్నికైన శాసన సభ్యులు
వర్గం:కర్నూలు జిల్లాకు చెందిన రాష్ట్ర మంత్రులు
శిద్దా రాఘవరావు

**శిద్దా రాఘవరావు ** ప్రకాశం జిల్లాకు చెందిన ఒక వ్యాపారవేత్త, రాజకీయ నాయకుడు. అనేక వ్యాపారాలు చేసి పేరుతెచ్చుకొన్న తర్వాత రాజకీయాలలో చేరాడు. ఇతడు జిల్లాలో అందరినీ కలుపుకొనిపోతూ అజాతశత్రువు గా పేరు తెచ్చుకొన్నాడు. ఇతని కార్యదక్షతపై నమ్మకముంచిన చంద్రబాబు నాయుడు 2014లో ఇతడు మొదటిసారి శాసన సభకు ఎన్నిక అయినప్పటికీ ఇతడికి మంత్రి పదవి కట్టబెట్టాడు. ఆయన 2014లో జరిగిన ఎన్నికల్లో టీడీపీ తరపున ఎమ్మెల్యేగా గెలిచి అటవీ శాఖ, పర్యావరణం, సైన్స్‌ అండ్‌ టెక్నాలజీ శాఖల మంత్రిగా పని చేశాడు.
## రాజకీయాలు
శిద్దా రాఘవరావు 2014 సార్వత్రిక ఎన్నికలలో ప్రకాశం జిల్లా దర్శి నియోజకవర్గం నుంచి శాసనసభ్యునిగా ఎన్నికై చంద్రబాబు నేతృత్వంలో ఏర్పడిన మంత్రిమండలిలో స్థానం సంపాదించాడు. 1999లో టీడీపీలో చేరి వివిధ హోదాల్లో పనిచేశాడు. 2007లో అదే పార్టీ తరపున ఎమ్మెల్సీగా ఎంపికయ్యాడు. గ్రానైట్ వ్యాపారిగా స్థిరపడిన ఈయన ప్రస్తుతం ఒంగోలులో ఉంటున్నాడు. 2006లో శ్రీశైలం ట్రస్ట్ బోర్డ్ చైర్మన్‌గా నియమితులయ్యాడు. వయస్సు 57 సంవత్సరాలు. బీకాం వరకు చదువుకున్నారు. టీటీపీ పొలిట్‌బ్యూరో సభ్యుడిగా కొనసాగుతున్నాడు. ఇతడు నెల్లూరు జిల్లాకు ఇంచార్జ్ మంత్రిగా కూడా పనిచేశాడు.ఈ సందర్భంలో ముఖ్యమంత్రి చంద్రబాబు నాయుడు ఆగ్రహానికి గురయ్యాడు.

2019 ఎన్నికలలో ఓడిపోయిన తర్వాత ఈయన వైఎస్సార్ కాంగ్రెస్ పార్టీలో చేరాడు. 2024 ఎన్నికల్లో అదే పార్టీ నుంచి దర్శి నుంచి పోటీ చేయాలని భావించినా ఆయనకు సీటు దక్కలేదు. 2024 ఎన్నికలు పూర్తయి, తెలుగుదేశం ప్రభుత్వం ఏర్పడిన తర్వాత ఆయన జూన్ 17న వైఎస్సార్ కాంగ్రెస్ పార్టీకి రాజీనామా చేశాడు.

## మూలాలు

## బయటి లంకెలు
* 
*ఆంధ్రప్రదేశ్ రాష్ట్ర శాసనసభలో రోడ్డు ప్రమాదాల నివారణపై ప్రసంగిస్తున్న శిద్దా రాఘవరావు
*శిద్దా రాఘవరావు ఆస్తులు-అప్పులు
*[[యూటూబ్] లో శిద్దా రాఘవరావు 2014 ఎన్నికల ప్రచార వీడియో]
*శిద్దా రాఘవరావుకు అరెస్టు వారెంట్ జారీ చేసిన కోర్టు
*2015 సంవత్సరంలో నెల్లూరు జిల్లాలోని భారీ వర్షాలపై జిల్లా ఇన్‌చార్జ్ మంత్రి శిద్దా రాఘవరావుతో ముఖాముఖి
*రాజమండ్రి రోడ్ కం రైలు మార్గమును పునర్ నిర్మిస్తామని హామీ ఇచ్చిన మంత్రి శిద్దా రాఘవరావు

వర్గం:ఆర్య వైశ్యులు
వర్గం:తెలుగుదేశం పార్టీ రాజకీయ నాయకులు
వర్గం:తెలుగుదేశం పార్టీ
వర్గం:ప్రకాశం జిల్లా రాజకీయ నాయకులు
వర్గం:ప్రకాశం జిల్లా వ్యాపారవేత్తలు
వర్గం:ప్రకాశం జిల్లా నుండి ఎన్నికైన శాసన సభ్యులు
వర్గం:ప్రకాశం జిల్లాకు చెందిన రాష్ట్ర మంత్రులు
పత్తిపాటి పుల్లారావు

thumb|పత్తిపాటి పుల్లారావు
**పత్తిపాటి పుల్లారావు** 2014 సార్వత్రిక ఎన్నికలలో గుంటూరు జిల్లా చిలకలూరిపేట నియోజకవర్గం నుంచి శాసనసభ్యునిగా ఎన్నికై చంద్రబాబు నేతృత్వంలో ఏర్పడిన మంత్రిమండలిలో పుడ్‌ అండ్‌ సివిల్‌ సప్లైయ్స్‌, కన్జూమర్‌ వ్యవహారాలు, ధరల నియంత్రణ  శాఖల మంత్రిగా పని చేశాడు.  పదేళ్లపాటు గుంటూరు జిల్లా పార్టీ అధ్యక్షుడిగా కొనసాగారు. ఇతను పత్తి వ్యాపారంలో చిలకలూరిపేట వాసులకు సుపరిచితులు. 1999 ఎన్నికలలో ఇక్కడినుంచి టీడీపీ అభ్యర్థిగా పోటీచేసి విజయం సాధించారు. 2004లో ఓటమి చెందిన ఇతను మళ్ళీ 2009, 2014 ఎన్నికల్లో గెలుపొందారు. ఇతను ప్రకాశం జిల్లా బొబ్బేపల్లిలో జన్మించారు. ఇతని వయస్సు 54 సంవత్సరాలు. ఇతను బి.కాం చదివారు.

## మూలాలు

వర్గం:జీవిస్తున్న ప్రజలు
వర్గం:గుంటూరు జిల్లా నుండి ఎన్నికైన శాసన సభ్యులు
వర్గం:గుంటూరు జిల్లా రాజకీయ నాయకులు
వర్గం:గుంటూరు జిల్లాకు చెందిన రాష్ట్ర మంత్రులు
పల్లె రఘునాథరెడ్డి

**పల్లె రఘునాథ్‌రెడ్డి** 2014 సార్వత్రిక ఎన్నికలలో పుట్టపర్తి నియోజకవర్గం నుంచి శాసనసభ్యునిగా ఎన్నికై చంద్రబాబు నేతృత్వంలో ఏర్పడిన మంత్రిమండలిలో స్థానం సంపాదించారు. 1999లో అప్పటి నల్లమాడ నియోజకవర్గం నుంచి టీడీపీ తరపున పోటీ చేసి తొలిసారి ఎమ్మెల్యేగా ఎన్నికయ్యారు. అప్పటి ప్రభుత్వంలో విప్‌గానూ పనిచేశారు. 2004 ఎన్నికల్లో ఓటమి చెందినప్పటికీ ఆ తరువాత జిల్లా నుంచి శాసనమండలి సభ్యుడిగా ఎన్నికయ్యారు. 2009, 2014లో పుట్టపర్తి నియోజకవర్గం నుంచి వరుసగా రెండుసార్లు గెలుపొందారు. ఈయన వయస్సు 60 సంవత్సరాలు. అనంతపురం జిల్లా నల్లచెరువు మండలం పల్లె వాండ్లపల్లి వీరి స్వగ్రామం. ఎమ్మెస్సీ, ఎం.ఫిల్, పీహెచ్‌డీ చేసి అధ్యాపకుడిగా పనిచేశారు. జిల్లాలో శ్రీ బాలాజీ విద్యాసంస్థలను నెలకొల్పారు.

## మూలాలు
 

వర్గం:జీవిస్తున్న ప్రజలు
వర్గం:అనంతపురం జిల్లా రాజకీయ నాయకులు
వర్గం:అనంతపురం జిల్లా నుండి ఎన్నికైన శాసన సభ్యులు
వర్గం:అనంతపురం జిల్లాకు చెందిన రాష్ట్ర మంత్రులు
వర్గం:అనంతపురం జిల్లాకు చెందిన శాసనమండలి సభ్యులు
అంతరంగాలు (ధారావాహిక)

**అంతరంగాలు** ఈటీవీలో చాలాకాలం జనరంజకంగా కొనసాగిన తెలుగు ధారావాహిక. దీనికి కథ, స్క్రీన్‌ప్లే, మాటలు, పాటలు, బొమ్మలు, దర్శకత్వ పర్యవేక్షణ చెరుకూరి సుమన్. దీనిని రామోజీరావు నిర్మించగా అక్కినేని వినయ్ కుమార్ దర్శకత్వం వహించారు. ఇందుకోసం సాలూరు వాసూరావు సంగీతాన్ని అందించంగా మాధవపెద్ది సురేష్ రీ-రికార్డింగ్ చేశారు.

## నటీనటులు

* శరత్ బాబు
* కల్పన
* కిన్నెర
* అచ్యుత్
* అశ్విని
* బాలాజీ
* మీనాకుమారి
* సంజయ్ భార్గవ్
* అనూరాధ
* వంకాయల
* తాతినేని రాజేశ్వరి
* సాక్షి రంగారావు
* ఈశ్వరరావు
* మాడా
* మమత
* దీపా వెంకట్
* రాధాకుమారి
* గుండు హనుమంతరావు
* సంజీవి ముదిలి
* అనంత్
* కాకరాల
* పి.ఎల్.నారాయణ
* హేమచందర్
* ఎస్.కె. మిశ్రో
* పాకీజా
* బిందు ఘోష్
* కె.కె.శర్మ
* పి.జె.శర్మ
* పట్టాభి
* ఓంకార్
* అనుజా
* వినోద్
* అరుణ్ కుమార్
* ధమ్
* ఫణి
* వేణుమాధవ్
* జెన్నీ
* బిందు మాధవి
* రఘు బాబు
* భావన
* రాఘవయ్య
* భీమేశ్వర రావు
* ఉష శ్రీ
* డబ్బింగ్ జానకి
* నర్రా వెంకటేశ్వర రావు
* [[జీడిగుంట శ్రీధర్]]
* విశ్వేశ్వర రావు
* జయశీల
* రేఖ
* కళ్లు చిదంబరం
* జుట్టు నరసింహం
* రావి కొండల రావు

## పాట

అంతరంగాలు అనంత మానస చదరంగాలు
అంతే ఎరగని ఆలోచనల సాగరాలు
ఇది మదినదిలో నలిగే భావతరంగాలు
బాధ్యతల నడుమ బందీ అయిన అనురాగాలు 


దీనిని ఎస్.పి.బాలసుబ్రహ్మణ్యం గానం చేశారు.

## అవార్డులు
అంతరంగాలు ధారావాహిక 1998 సంవత్సరానికి గాను 5 నంది పురస్కారాలు గెలుచుకున్నది:
* ఉత్తమ టీవీ మెగా సీరియల్
* ఉత్తమ నటుడు - శరత్ బాబు
* ఉత్తమ పాటల రచయిత (*ఎంత గొప్పది బ్రతుకు మీద ఆశ* - చెరుకూరి సుమన్)
* ఉత్తమ సంగీత దర్శకుడు - సాలూరు వాసురావు
* ఉత్తమ నేపథ్య గాయని - (*గుండెకీ సవ్వడెందుకు, పెదవులకీ వణుకెందుకు, పరువానికీ పరుగెందుకు, తనువుకీ తపనెందుకు* - సునీత)

## మూలాలు

వర్గం:తెలుగు ధారావాహికలు
వర్గం:టెలివిజన్ కార్యక్రమాలు
పీతల సుజాత

**పీతల సుజాత  ** ఆంధ్రప్రదేశ్ రాష్ట్రానికి చెందిన ఒక రాజకీయ నాయకురాలు. ఆమె 2004లో ఆచంట నియోజకవర్గం నుండి, 2014లో చింతలపూడి  నుండి రెండుసార్లు ఎమ్మెల్యేగా ఎన్నికై చంద్రబాబు నాయుడి మంత్రివర్గంలో స్త్రీ శిశు సంక్షేమ, గనుల శాఖ మంత్రిగా బాధ్యతలు చేపట్టింది.
## రాజకీయ జీవితం
**పీతల సుజాత** 2014 సార్వత్రిక ఎన్నికలలో పశ్చిమగోదావరి జిల్లా చింతలపూడి నియోజకవర్గం నుంచి శాసనసభ్యురాలిగా ఎన్నికై చంద్రబాబు నేతృత్వంలో ఏర్పడిన మంత్రిమండలిలో స్త్రీ, శిశు సంక్షేమ, గనుల శాఖ మంత్రిగా పని చేసింది. ఉపాధ్యాయురాలిగా పనిచేస్తున్న సుజాత తండ్రి పీతల బాబ్జి వారసత్వంగా రాజకీయాల్లోకి వచ్చింది. 2004లో తొలిసారి పశ్చిమగోదావరి జిల్లా ఆచంట అసెంబ్లీ నియోజకవర్గం నుంచి గెలుపొందింది. ఈమె వయస్సు 41 సంవత్సరాలు. భర్త సురేష్‌కుమార్. వీరికి ఒక కుమారుడు.

పీతల సుజాతను రాష్ట్ర వినియోగదారుల రక్షణ మండలి చైర్‌పర్సన్‌గా 2024 సెప్టెంబర్ 24న, 2025 మే 11న ఆంధ్రప్రదేశ్ మహిళల సహకార ఆర్థిక కార్పొరేషన్ చైర్‌పర్సన్‌గా ప్రభుత్వం నియమించింది.

## మూలాలు

## బయటి లంకెలు

వర్గం:తెలుగుదేశం పార్టీ రాజకీయ నాయకులు
వర్గం:పశ్చిమ గోదావరి జిల్లా నుండి ఎన్నికైన మహిళా శాసన సభ్యులు
వర్గం:పశ్చిమ గోదావరి జిల్లా మహిళా రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2014)
వర్గం:ఆంధ్రప్రదేశ్ శాసన సభ్యులు (2004)
యనమల రామకృష్ణుడు

**యనమల రామకృష్ణుడు** ఆంధ్రప్రదేశ్ కు చెందిన ఒక సీనియర్ రాజకీయ నాయకుడు. చంద్రబాబు నేతృత్వంలో 2014 లో ఏర్పడిన మంత్రి మండలిలో ఇతను స్థానం సంపాదించాడు. శాసనమండలి సభ్యునిగానే ఇతను మంత్రివర్గంలో స్థానం సంపాదించాడు. సమైక్యాంధ్రప్రదేశ్ శాసనమండలిలో విభజన జరిగే వరకు ప్రధాన ప్రతిపక్ష (టీడీపీ) నాయకుడిగా కొనసాగారు.

ఇతను టీడీపీ ఆవిర్భావం తర్వాత జరిగిన ఎన్నికల నుంచి 2004 ఎన్నికల వరకు వరుసగా అన్ని ఎన్నికల్లోనూ ఎమ్మెల్యేగా గెలుపొందాడు. 2009లో ఓటమి చెందిన ఇతను 2013లో ఎమ్మెల్సీగా ఎన్నికయ్యాడు. తెలుగుదేశం పార్టీ అధికారంలో ఉన్నప్పుడు మంత్రిగా, స్పీకర్‌గా, అధికారంలో లేనప్పుడు పీఏసీ చైర్మన్ వంటి పదవుల్లో కొనసాగారు.

1983లో తూర్పుగోదావరి జిల్లా తుని ఎమ్మెల్యేగా గెలిచి ఎన్టీఆర్ తొలి మంత్రివర్గంలో న్యాయ, పురపాలక శాఖ బాధ్యతలు నిర్వహించాడు. 1985-89 మధ్య మంత్రిగా, 1989-94లో పబ్లిక్ అకౌంట్స్ కమిటీ చైర్మన్‌గా, 1995-99లో శాసనసభ స్పీకర్‌గా కొనసాగాడు.

ఎన్టీఆర్‌ను దించి ముఖ్యమంత్రిగా చంద్రబాబు బాధ్యతలు చేపట్టిన సమయంలో స్పీకరుగా ఉన్నారు. 1999-2003లో ఆర్థిక మంత్రిగా ఉన్నారు. 2004-08 మధ్య కాలంలో తిరిగి పబ్లిక్ అకౌంట్స్ కమిటీ చైర్మన్ బాధ్యతలు నిర్వహించారు. 
## వ్యక్తిగత వివరాలు
యనమల రామకృష్ణుడు తూర్పు గోదావరి జిల్లా, తొండంగి మండలం, ఎ. వి. నగరం గ్రామ వాసి. తండ్రి అప్పారావు. 1950 లో జన్మించాడు. ఇతను ఎంఏ, ఎల్‌ఎల్‌బీ చదివారు. భార్య పేరు విజయలక్ష్మి.

## మూలాలు

వర్గం:జీవిస్తున్న ప్రజలు
వర్గం:తెలుగుదేశం పార్టీ రాజకీయ నాయకులు
వర్గం:తూర్పు గోదావరి జిల్లా నుండి ఎన్నికైన శాసన సభ్యులు
వర్గం:తూర్పు గోదావరి జిల్లాకు చెందిన శాసనమండలి సభ్యులు
వర్గం:తూర్పు గోదావరి జిల్లా రాజకీయ నాయకులు
వర్గం:తూర్పు గోదావరి జిల్లాకు చెందిన రాష్ట్ర మంత్రులు
వర్గం:ఆంధ్రప్రదేశ్ శాసనసభ స్పీకర్లు
కిమిడి మృణాళిని

thumb|కిమిడి మృణాళిని
**కిమిడి మృణాళిని** 2014 సార్వత్రిక ఎన్నికలలో విజయనగరం జిల్లా చీపురుపల్లి నియోజకవర్గం నుంచి శాసనసభ్యురాలిగా ఎన్నికై చంద్రబాబు నేతృత్వంలో ఏర్పడిన మంత్రిమండలిలో స్థానం సంపాదించారు. చీపురుపల్లి అసెంబ్లీ నియోజకవర్గానికి కాంగ్రెస్ అభ్యర్థిగా పోటీ చేసిన పిసిసి మాజీ అధ్యక్షుడు బొత్స సత్యనారాయణపై ఈమె గెలుపొందారు. ఈమె భర్త శ్రీకాకుళం జిల్లాకు చెందిన కిమిడి గణపతిరావు. వృత్తిరీత్యా డాక్టర్లయిన వీరికి ఒక  కుమారుడు కిమిడి నాగార్జున, ఒక కుమార్తె ఉన్నారు. మాజీ శాసన సభ్యులు అయిన గణపతిరావు మాజీ మంత్రి కళా వెంకట్రావుకు స్వయాన సోదరుడు. మృణాళిని గతంలో రెండుసార్లు శ్రీకాకుళం జిల్లా పరిషత్ చైర్‌పర్సన్‌గా పనిచేశారు. ఈమె 2014 ఎన్నికల్లో తొలిసారి శాసన సభ్యులుగా గెలుపొంది  గృహ నిర్మాణశాఖ మంత్రి అయ్యారు. ఈమె వయస్సు 56 సంవత్సరాలు.

## మూలాలు

సాక్షి దినపత్రిక - 9-6-2014

వర్గం:జీవిస్తున్న ప్రజలు
వర్గం:విజయనగరం జిల్లా నుండి ఎన్నికైన మహిళా శాసన సభ్యులు
వర్గం:విజయనగరం జిల్లాకు చెందిన మహిళా రాష్ట్ర మంత్రులు
నారాయణ విద్యాసంస్థలు

**నారాయణ విద్యాసంస్థలు** అనగా ప్రాథమిక విద్య నుండి ప్రొఫెషనల్ పోస్ట్ గ్రాడ్యుయేషన్ వరకు విద్యను అందించే ఒక విద్యా సమూహం. నారాయణ విద్యా సంస్థలను డాక్టర్ పి.నారాయణ స్థాపించారు. ఇది దక్షిణ భారతదేశంలో అత్యంత విజయవంతమైన విద్యా సంస్థలలో ఒకటి.

## చరిత్ర
1979లో నెల్లూరులో నారాయణ కోచింగ్ సెంటర్‌గా మొదలైన ఈ సంస్థ రాష్ట్ర స్థాయి ఎంట్రెన్స్ పరీక్షలకు సన్నద్ధమయ్యే అభ్యర్థులకు కోచింగ్ ఇచ్చేది. ప్రారంభించింది మొదలుగా గుర్తింపు పొందిన నారాయణ కోచింగ్ సెంటర్ నారాయణ ఆధ్వర్యంలో 1983 నాటికి పూర్తిస్థాయి విద్యాసంస్థగా అవతరించింది. 1985 నాటికి అత్యుత్తమ విద్యను అందించే సంస్థగా ఇది గుర్తింపు పొందింది.
అది ఈ విద్యాసంస్థ పురోగతికి ప్రారంభం. ఆరోజు నారాయణ ప్రదర్శించిన దార్శనికత నేటికీ తన శక్తిని ప్రదర్శిస్తూనే ఉంది. 1990లో ఉన్నత పాఠశాల ప్రారంభించారు. 1993లో నెల్లూరులో నారాయణ మహిళా కళాశాల పేరిట బాలికల రెసిడెన్సియల్ కాలేజిని స్థాపించారు. 1999లో జూనియర్ కాలేజిని స్థాపించారు. అదే సంవత్సరం నెల్లూరు, హైదరాబాద్, విశాఖపట్నం, విజయవాడల్లో ఐఐటీ-జేఈఈ కోచింగ్ కేంద్రాలను స్థాపించారు. 1990ల చివర్లో నారాయణ విద్యాసంస్థ ప్రొఫెషనల్ విద్యారంగంలో అడుగుపెట్టింది. 1998లో నెల్లూరులో 2001లో గూడూరులో ఇంజనీరింగ్ కాలేజీలను స్థాపించారు. 1999లో వైద్య కళాశాలను, 2001లో దంతవైద్య కళాశాలను స్థాపించారు. 2002లో మెడికల్ కాలేజీలో పారామెడికల్ విభాగాన్ని ప్రారంభించారు. అదే సంవత్సరం జూనియర్ కాలేజీలు, ఎంసెట్ కోచింగ్ సెంటర్లను తిరుపతి, కర్నూలు, అనంతపూర్, రాజమండ్రి, కాకినాడ పట్టణాల్లో ప్రారంభించారు. రాజస్థాన్ లోని కోటలో సంస్థ ఏర్పర్చిన పిఎమ్‌టి, ఐఐటి-జేఈఈ కోచింగ్ సెంటర్ల ఏర్పాటుతో నారాయణ విద్యాసంస్థల నేతృత్వం మరింత బలోపేతమయింది. ఈ సంస్థ 2004-05లో కరెస్పాండెన్స్ విభాగాన్ని, 2007లో అఖిలభారత టెస్ట్ సీరీస్‌ ఆన్‌లైన్ వెర్షన్‌ను ప్రారంభించింది. 
నారాయణ విద్యాసంస్థలన్నింటికీ వెన్నెముకగా నిలిచినవారు డాక్టర్ పి.నారాయణ. ఈయన నేతృత్వంలోనే ప్రస్తుతం దేశవ్యాప్తంగా 550 పైగా కేంపస్‌లలో మూడు లక్షల 75 వేల మంది విద్యార్థులు ఏటా చదువుకుంటున్నారు. 35 సంవత్సరాల క్రితం ప్రారంభమైన నారాయణ గ్రూప్ ఈరోజు దేశవ్యాప్తంగా విద్యకు చిరునామాగా మారింది.

### ప్రశ్నా పత్రాల లీకేజ్‌
2021-22 విద్యాసంవత్సరం పదవ తరగతి వార్షిక పరీక్షల ప్రశ్నా పత్రాల లీకేజ్‌ వ్యవహారంలో నారాయణ విద్యాసంస్థలపై మాల్‌ ప్రాక్టీస్‌ నిరోదక చట్టం 408 ఐపిసి కింద ఆంధ్రప్రదేశ్ లో పలుచోట్ల కేసులు నమోదయ్యింది. ఇదిలా ఉండగా నారాయణ విద్యాసంస్థల అధినేత పొంగూరు నారాయణను ఏపి సీఐడీ పోలీసులు 2022 మే 10న అదుపులోకి తీసుకున్నారు. అయితే 2014లోనే నారాయణ విద్యాసంస్థల ఛైర్మన్‌ పదవికి ఆయన రాజీనామా చేసినట్లు ఆధారాలు ఉండడంతో వ్యక్తిగత పూచీకత్తుతో అదేరోజు బెయిల్‌ మంజూరు అయింది.

## మూలాలు


వర్గం:విద్యాలయాలు
వర్గం:1979 స్థాపితాలు
జీ ఎన్ రామచంద్రన్

గోపాలసముద్రం నారాయణ అయ్యర్ రామచంద్రన్, లేదా జీ ఎన్ రామచంద్రన్ (8 అక్టోబర్ 1922 - 2001 ఏప్రిల్ 7)   ఇతను భౌతిక శాస్త్రంలో ప్రసిద్ధ భారత శాస్త్రవేత్త, తను  పెప్టైడ్ నిర్మాణాన్ని కై రామచంద్రన్ ప్లాట్ ని సృష్టించారు. అతను చర్మము యొక్క నిర్మాణం కోసం ఒక ట్రిపుల్ హెలికల్ మోడల్ ప్రతిపాదించిన వారిలో మొదటివాడు. అతను జీవశాస్త్రం, భౌతిక శాస్త్రం లలో ఇతర ప్రధాన సేవలందించారు.
## మూలాలు

## భాహ్యా లంకెలు
* G. N. Ramachandran - A Jewel in the Crown of the Indian Science 
* 
వర్గం:శాస్త్రవేత్తలు
గౌతమ్ రాధాకృష్ణ దేసిరాజు

thumbnail|హైడ్రొజన్ బ్రిడ్జ్
300px|thumbnail|సచ్చరిన్ డిహైడ్రెట్
thumbnail
## జీవిత చరిత్ర
## ప్రధాన పరిశోధనలు రచనలు
* క్రిస్టల్ ఇంజనీరింగ్ విషయం లో దేసిరాజు యొక్క ప్రధాన పాత్ర ఒక పరమాణు ఘన మొత్తం స్పటిక నిర్మాణం యొక్క తగినంత ప్రాతినిధ్యం అని ఒక చిన్న ఉప నిర్మాణ సంస్థ ఏ సుప్రామాలిక్యులర్ సింథొన్, భావన అభివృద్ధి చేసాడు.
* క్రిస్టల్ ఇంజనీరింగ్ లో ప్రధాన సమస్య ఒక పరమాణు నిర్మాణం నుండి ఒక క్రిస్టల్ నిర్మాణ అంచనా చాలా కష్టం, సులభంగా క్రియా సమూహాల నుండి ఉత్పాదన కాదు. కొంత ప్రగతి ఒక నిర్దిష్ట స్పటిక నిర్మాణం రూపకల్పన లో చేసి ఉండవచ్చు కాబట్టి సుప్రామాలిక్యులర్ సింథొన్ యొక్క గుర్తింపు ఈ లేకపోతే తగ్గని సమస్య చేస్తుంది. 
* 1995 లో Angewandte కెమిస్ట్రీ లో ఈ విషయం మీద తన సమీక్షలో  ఇప్పుడు 2500 అనులేఖనాల, ప్రాంతంలో ఒక ప్రధాన మైలురాయి అయింది.
* సుప్రామాలిక్యులర్ సింథొన్ భావన విస్తృతంగా ముఖ్యంగా శాస్త్రీయ, వాణిజ్య స్మశానాలు ముఖ్యమైనదో ఔషధ సహ స్ఫటికాలు, రూపకల్పన లో క్రిస్టల్ ఇంజనీర్లు ఉపయోగిస్తారు.
* క్రిస్టల్ ఇంజనీరింగ్ సమర్థవంతంగా ఘన రాష్ట్రంలో సుప్రామాలిక్యులర్ సంశ్లేషణ వంటిది, దేసిరాజు యొక్క సుప్రామాలిక్యులర్ సింథొన్, ఈ జె కోరీ ద్వారా సేంద్రీయ తయారీలో సూచించబడ్డ పరమాణు సింథొన్ మధ్య ప్రత్యక్ష సారూప్యత ఉంది.

## జనరల్ రచనలు
## ఐఎస్ఐ రేటింగ్
## మూలాలు

## భాహ్యా లంకెలు

వర్గం:1952 జననాలు
వర్గం:జీవిస్తున్న ప్రజలు
వర్గం:భారతీయ శాస్త్రవేత్తలు
వర్గం:భారతీయ రసాయన శాస్త్రవేత్తలు
రావెల కిషోర్‌బాబు

**రావెల కిశోర్ బాబు** ఒక రాజకీయ నాయకుడు, మాజీ ప్రభుత్వ అధికారి, మజీ అధ్యక్షుడు.

## జీవిత విశేషాలు
తాడికొండ మండలం రావెలలో 1959 మార్చి 11న జన్మించిన కిషోర్‌బాబు 1973లో అమరావతి ఎస్‌ఆర్‌కె ఉన్నత పాఠశాలలో ప్రాథమిక విద్యాభ్యాసాన్ని పూర్తిచేసారు. గుంటూరు ఏసి కళాశాలలో ఇంటర్, అమరావతి ఆర్‌వివిఎస్ కళాశాలలో డిగ్రీ, ఆంధ్రా యూనివర్సిటీలో ఎంఎ, నాగార్జున విశ్వవిద్యాలయంలో ఎంఫిల్ చేశారు. తొలుత ప్రకాశం జిల్లా ఒంగోలులోని ఎబిఎం డిగ్రీ కళాశాలలో ఆర్థికశాఖ అధ్యాపకుడిగా చేరిన ఆయన అనంతరం ఎస్‌బిఐలో ప్రొబెషనరీ అధికారిగా గుజరాత్‌లో పనిచేసారు. 1987లో సివిల్స్ రాసి ఐఆర్‌టిఎస్‌కు ఎంపికయ్యారు. 1989లో దక్షిణ మధ్య రైల్వేలో ఉన్నతోద్యోగం పొంది వివిధ శాఖల్లో సీనియర్ లెవెల్ అధికారిగా విధులు నిర్వహించారు. 2000-2002 మధ్య ఢిల్లీలో దివంగత లోక్‌సభ స్పీకర్ జి.ఎం.సి.బాలయోగి వద్ద ఆంతరంగిక కార్యదర్శిగా పనిచేసారు. తర్వాత 2004 వరకు బి. ఆర్ అంబేద్కర్ ఫౌండేషన్ జాతీయ డైరెక్టర్‌గా, తరువాత దక్షిణ మధ్య రైల్వే సికింద్రాబాద్ డెప్యూటీ కమర్షియల్ మేనేజర్‌గా బాధ్యతలు నిర్వహించారు. 2009 నుంచి 2012 వరకు కులీకుతుబ్‌షా అర్బన్ డెవలప్‌మెంట్ అధారిటీ సికింద్రాబాద్‌లో అడ్మినిస్ట్రేటర్‌గా పనిచేసారు. వివిధ ప్రభుత్వ శాఖల్లో అధికారిగా బాధ్యతలు నిర్వహించిన కిషోర్‌బాబు 2014 ఏప్రిల్ 15న తన ఉద్యోగానికి రాజీనామా చేసి సార్వత్రిక ఎన్నికల్లో ప్రత్తిపాడు నుంచి తెలుగుదేశం పార్టీ అభ్యర్థిగా వైసిపి అభ్యర్థిని మేకతోటి సుచరితపై విజయం సాధించారు. కొన్నాళ్ళు చంద్రబాబు నాయుడి నాయకత్వంలో మంత్రిగా కూడా పనిచేశాడు. తర్వాత 2019 ఎన్నికల్లో తెలుగుదేశం పార్టీ ఓడిపోవడంతో వైఎస్సార్సీపీలో చేరాడు. 2024 ఎన్నికల్లో వైఎస్సార్సీపీ ఓడిపోవడంతో ఆ పార్టీకి రాజీనామా చేశాడు.

## వనరులు


వర్గం:గుంటూరు జిల్లా రాజకీయ నాయకులు
వర్గం:గుంటూరు జిల్లా నుండి ఎన్నికైన శాసన సభ్యులు
వర్గం:గుంటూరు జిల్లాకు చెందిన రాష్ట్ర మంత్రులు
వర్గం:గుంటూరు జిల్లాకు చెందిన ప్రభుత్వ ఉద్యోగులు
హల్‌దూర్

**హల్‌దూర్ **కర్ణాటక రాష్ట్రం లోని బాగల్‌కోట్ జిల్లా, బాదామి తాలూకా లోని గ్రామం.
## మూలాలు

## ఇవి కూడా చూడండి
* బాదామి
* బాగల్‌కోట్

వర్గం:బాగల్‌కోట్ జిల్లా గ్రామాలు
వర్గం:కర్ణాటక గ్రామాలు
సంజయ్ గాంధీ

**సంజయ్ గాంధీ** (1946 డిసెంబరు 14 - 1980 జూన్ 23) భారత రాజకీయ నాయకుడు. ఇతను నెహ్రూ-గాంధీ కుటుంబ సభ్యుడు. ఇతను భారత తొలి మహిళా ప్రధానమంత్రి అయిన ఇందిరా గాంధీ కుమారుడు. భారత జాతీయ కాంగ్రెస్ కు అధ్యక్షురాలుగా ఉన్న ఇందిరా గాంధీ తన చిన్న కుమారుడు సంజయ్ గాంధీ మంచి విజయాలను సాధించగలడని ఆశించేది, కానీ ఒక విమాన ప్రమాదంలో సంజయ్ గాంధీ మరణించడంతో తన అన్నయ్య రాజీవ్ గాంధీ తల్లికి రాజకీయ వారసుడుగా మారి ఆమె మరణానంతరం ప్రధానమంత్రి అయ్యాడు. సంజయ్ గాంధీ భార్య మేనకా గాంధీ, కుమారుడు వరుణ్ గాంధీ భారతీయ జనతా పార్టీకి చెందిన రాజకీయ నాయకులుగా కొనసాగుతున్నారు.

## ప్రారంభ జీవితం, విద్య
ప్రధాన మంత్రి ఇందిరా గాంధీ, ఫిరోజ్ గాంధీల చిన్న కుమారుడైన సంజయ్ 1946 డిసెంబరు 14 న, న్యూ ఢిల్లీలో జన్మించాడు. సంజయ్, తన అన్నయ్య రాజీవ్ మొదట వెల్హామ్ బాయ్స్ స్కూల్ లో, తరువాత డెహ్రా డన్ డూన్ స్కూల్లో చదువుకున్నారు. ఇతను స్పోర్ట్స్ కార్లపై బాగా ఆసక్తి చూపించేవాడు, అలాగే పైలట్ లైసెన్స్ కూడా పొందాడు.

## మూలాలు

## ఇతర లింకులు

వర్గం:1946 జననాలు
వర్గం:1980 మరణాలు
వర్గం:7వ లోక్‌సభ సభ్యులు
వర్గం:నెహ్రూ-గాంధీ కుటుంబం
వర్గం:భారత తపాలా బిళ్ళపై ఉన్న ప్రముఖులు
వర్గం:విమాన ప్రమాదాల్లో మరణించినవారు
బి. వి. సుబ్బారెడ్డి

**బొల్లవరపు వెంకట సుబ్బారెడ్డి** సంక్షిప్తంగా బి.వి.సుబ్బారెడ్డి (జననం: 1903 జూలై 4 - మరణం: 1974 జూన్ 7) భారత స్వాతంత్ర్య సమరయోధుడు, రాజకీయవేత్త, ఆంధ్రప్రదేశ్ శాసనసభ మూడవ సభాపతి.

## ప్రారంభ జీవితం
ఇతను 1903 జూలై 1న కర్నూలు జిల్లా కోయిలకుంట్లలో జన్మించాడు. ఇతని తండ్రి రామస్వామిరెడ్డి. 1926లో నోబుల్ కళాశాల, మచిలీపట్నం నుండి బి.ఎ.లో పట్టభద్రుడైన తదుపరి ఇతను మద్రాసు విశ్వవిద్యాలయంలో బ్యాచిలర్ ఆఫ్ లాను అభ్యసించాడు. తరువాత నంద్యాలలో ప్రాక్టిస్ ప్రారంభించి మంచిపేరు సంపాదించాడు.
## రాజకీయ జీవితం
ఇతను 1938, 1949వ సంవత్సరంలో కర్నూలు జిల్లా బోర్డు అధ్యక్షునిగా పనిచేసాడు. దేశ స్వాతంత్ర్య పోరాటంలో పాల్గొని, పలు సార్లు జైలుకు వెళ్ళాడు. ఇతను 1955వ సంవత్సరంలో రెండవ శాసనసభకు, 1962వ సంవత్సరంలో మూడవ శాసనసభకు, 1967వ సంవత్సరంలో నాలుగవ శాసనసభకు, 1972వ సంవత్సరంలో ఐదవ శాసనసభకు వరుసగా ఐదు సార్లు కర్నూలు జిల్లా కోయిలకుంట్ల నియోజకవర్గం నుండి ఎన్నికయ్యాడు. 1962వ, 1972వ సంవత్సరాలలో రెండు సార్లు ఇతను ఏకగ్రీవంగా ఎన్నికయ్యాడు. పి.వి. నరసింహారావు మంత్రివర్గంలో ఇతడు 1971 సెప్టెంబరు 30 నుండి 1972 మార్చి 20 వరకు ఉప ముఖ్యమంత్రిగా, ప్రణాళిక, ప్రజా పనుల శాఖామాత్యులుగా పనిచేసాడు. 1972 ఎన్నికల అనంతరం తిరిగి పి.వి.నరసింహారావు మంత్రివర్గంలో 1972 మార్చి 20 నుండి 1972 డిసెంబరు 30లో రాజీనామా చేసేవరకు ఉపముఖ్యమంత్రిగా, ప్రణాళిక, రోడ్లు, భవనాలు, ఉద్యానవనాలు, ప్రజా పనుల శాఖలను నిర్వహించాడు. ఇతను జలగం వెంగళరావు మంత్రివర్గంలో 1973 డిసెంబరు 10 నుండి 1974 జూన్ 8 వరకు ఉపముఖ్యంత్రిగా పనిచేసి, ప్రణాళిక, వ్యవసాయ శాఖల అమాత్యులుగా పనిచేసాడు.
1965లో సోవియట్ యూనియన్ ను ఇతను అధికారికంగా సందర్శించాడు. 1968వ సంవత్సరంలో బహమాస్ ఐలాండ్ నస్సావ్‌లో జరిగిన కామన్‌వెల్త్ పార్లమెంటరీ సదస్సులో పాల్గొన్నాడు. 1970లో లండన్‌లో జరిగిన కామన్‌వెల్త్ పార్లమెంటరీ అసోసియేషన్ సదస్సులో పాల్గొన్నాడు.
### సభాపతిగా
1963 మార్చి 22న ఇచ్చిన రూలింగులో చట్టసభల కార్యకలాపాలలో పాల్గొనే సభ్యులకు న్యాయస్థానాలతో సహా ఎవరూ ఎటువంటి ఆటంకాలు కల్పించరాదని, శాసనసభసభ్యులు శాసనసభ సమావేశాలకు హాజరు అవటాన్ని అత్యంత ప్రాధాన్యత గల విషయముగా అందరూ పరిగణించాలని ఇతడు చెప్పాడు. శాసనసభ సమావేశ కాలంలో ఎవరైనా సభ్యుడికి శాసనసభలో సమన్లు జారీ చేయడం లేదా స్పీకర్ ద్వారా గానీ శాసనమండలి అధికారుల ద్వారా గానీ అట్టి సమన్లను సభ్యులకు అందజేయవలసిందిగా కోరడం, సభాధిక్కారం కిందకు వస్తుందని రూలింగ్ ఇచ్చిని ఘనత ఇతనికి దక్కింది..

## మూలాలు

వర్గం:1903 జననాలు
వర్గం:1974 మరణాలు
వర్గం:ఆంధ్రప్రదేశ్ శాసనసభ స్పీకర్లు
వర్గం:ఆంధ్ర రాష్ట్రంలో శాసన సభ్యులు
పరుచూరి సోదరులు

**పరుచూరి సోదరులు** తెలుగు సినీరంగంలో జంట సోదర రచయితలు. వీరు పరుచూరి వెంకటేశ్వరరావు, పరుచూరి గోపాలకృష్ణ. వీరిలో పరుచూరి వెంకటేశ్వరరావు పెద్దవారు. అన్నదమ్ములిద్దరు 333 పైగా చిత్రాలకు డైలాగులు వ్రాసి, సంభాషణల రచయితలుగా ప్రసిద్ధి చెందారు. వీరు కొన్ని చిత్రాలకు దర్శకత్వం వహించారు. ఇద్దరూ కలసి, విడివిడిగా కొన్ని సినిమాలలో నటించారు. వెంకటేశ్వరరావు ఎక్కువుగా సెంటిమెంట్ ప్రాధాన్యత ఉన్న పాత్రల సినిమాలలో నటించాడు. అన్నదమ్ములు కలసి రచనలు చేస్తూ ఉండటం ఒక విశేషం.ఆలీతో సరదాగా అన్న కార్యక్రమంలో ఈ అన్నదమ్ములు  ఇద్దరూ పాల్గొన్నారు. వీరి గురించిన వివరాలు వారిద్దరు చాలా ఆ కార్యక్రమంలో చెప్పారు.
## సంభాషణల సినీ జాబితా
#ఖైదీ నెంబర్ 150 (2017)
#ఆలస్యం అమృతం (2010)
#అనసూయ (2007)
#ఆట (2007)
#అస్త్రం  (2006)
#అల్లరి పిడుగు(2005)
#సంక్రాంతి (2005)
#నేనున్నాను (2004)
#లక్ష్మీనరసింహా (2004)
#శంకర్ దాదా ఎం.బి.బి.ఎస్.(2004)
#పల్నాటి బ్రహ్మ నాయుడు (2003)
#నీ స్నేహం (2002)
#సీమ సింహం (2002)
# రా (2001)
#మనసంతా నువ్వే (2001)
#చిట్టెమ్మ మొగుడు (1992)
# ఆయుధం (1990)
# ఆడది (1990)
# అనసూయమ్మ గారి అల్లుడు (1986)
#చట్టానికి వేయికళ్లు (1983)

## కథల సినీ జాబితా
#వర్షం (2008)
#సైనికుడు (2006)
#మాస్ (2004)
#ఠాగూర్ (2003)
# శాంభవి ఐపిఎస్ (2003)
#నాగ (2003)
#నీకు నేను నాకు నువ్వు (2003)
#అల్లరి రాముడు (2002)
#నరసింహ నాయుడు (2001)
#మనసంతా నువ్వే (2001)
#ఆడది (1990)

## స్క్రీన్ ప్లే
# రెయిన్‌బో (2008)

## ఇవి కూడా చూడండి
* పరుచూరి గోపాలకృష్ణ
* పరుచూరి వెంకటేశ్వరరావు

## మూలాలు

## వెలుపలి లంకెలు
[1]. ఆలీతో సరదాగా - పరుచూరి బ్రదర్స్
వర్గం:తెలుగు సినిమా రచయితలు
రాజారెడ్డి

**రాజారెడ్డి** తెలుగువారిలో కొందరి పేరు.

* సి.హెచ్.రాజారెడ్డి లేదా చిలంకూరి రాజారెడ్డి ప్రముఖ హేతువాది, సంపాదకుడు. 
* రాజా రాధా రెడ్డి కూచిపూడి రంగం లోనే కాక యావత్ కళాలోకానికి రాజా-రాధా రెడ్డిలుగా సుపరిచితులయిన రాజారెడ్డి, రాధారెడ్డి దంపతులు.
మీనన్

**మీనన్**, **మేనన్** (Menon) భారతీయులలో కొందరి ఇంటిపేరు.

* ఇందు మీనన్, ఒక భారతీయ నవలా రచయిత్రి, చిన్న కథా రచయిత్రి
* నిత్యా మీనన్ ఒక భారతీయ సినీ నటి, గాయని. 
* నివేదితా మీనన్,  రచయిత్రి, రాజకీయ ఆలోచనల ప్రొఫెసర్.
* గౌతమ్ మీనన్ లేదా గౌతమ్ వాసుదేవ్ మీనన్ ప్రముఖ సినీ దర్శకుడు. 
* వి. కె. కృష్ణ మేనన్, భారత జాతీయవాది, దౌత్యవేత్త, రాజకీయ నాయకుడు.
* శ్వేతా మీనన్ ఒక ప్రఖ్యాత భారతీయ మోడల్, టెలివిజన్ వ్యాఖ్యాత, నటి.
* శివ శంకర్ మీనన్ భారత ప్రధాని కి ప్రస్తుత జాతీయ భద్రతా సలహాదారు.

వర్గం:ఇంటిపేర్లు
మిట్టమీదిపల్లి

**మిట్టమీదపల్లి** ప్రకాశం జిల్లా మార్కాపురం మండలానికి చెందిన రెవెన్యూయేతర గ్రామం. 

## విద్యా సౌకర్యాలు
ఆదర్శ పాఠశాల (మోడల్ స్కూల్).

## దేవాలయాలు
శ్రీ పట్టాభిరామస్వామివారి ఆలయం:- ఈ ఆలయ ఆరవ వార్షికోత్సవాల సందర్భంగా, 2014, జూన్-10 మంగళవారం నాడు, స్వామివారికి ప్రత్యేకపూజలు నిర్వహించారు. ఉత్సవమూర్తులను ప్రత్యేకంగా అలంకరించి, అశ్వవాహనంపై ప్రధానవీధులలో ఊరేగించారు. మద్యాహ్నం భక్తులకు, గ్రామస్థులకు అన్నదానం నిర్వహించారు. ఈ ఉత్సవాల సందర్భంగా గ్రామంలో బుధవారం నాడు కోడెల బలప్రదర్శన పోటీలు నిర్వహించి గెలుపొందిన కోడెల యజమానులకు బహుమతులు అందజేసినారు.

## మూలాలు
మేకావానిపాలెం (మచిలీపట్నం)

**మేకావానిపాలెం**, కృష్ణా జిల్లా మచిలీపట్నం మండలానికి చెందిన రెవెన్యూయేతర  గ్రామం.

## గ్రామ భౌగోళికం
సముద్రమట్టానికి 7 మీ.ఎత్తు
## గ్రామానికి రవాణా సౌకర్యాలు
పెడన, మచిలీపట్నం, నుండి రోడ్దురవాణా సౌకర్యం ఉంది. రైల్వేస్టేషన్: మచిలీపట్నం, విజయవాడ 74 కి.మీ

## గ్రామంలో విద్యా సౌకర్యాలు
భవిష్య తెక్నో స్కూల్, మచిలీపట్నం హర్ష జూనియర్ కాలేజి, అరిశేపల్లి
## గ్రామ పంచాయతీ
2013 జూలైలో ఈ గ్రామ పంచాయతీకి జరిగిన ఎన్నికలలో శ్రీ జొన్నల పాండురంగారావు సర్పంచిగా ఎన్నికైనారు. ఉపసర్పంచిగా శ్రీ దాసరి సూరిబాబు ఎన్నికైనారు. [1]

## గ్రామంలోని దేవాలయాలు
### శ్రీ వల్లీ దేవసేన సమేత శ్రీ సుబ్రహ్మణ్యేశ్వరస్వామివారి ఆలయం
#మేకావానిపాలెం హౌసింగ్ నగర్ లోని ఈ ఆలయంలో విగ్రహ ప్రతిష్ఠా కార్యక్రమాలను పురస్కరించుకొని, 2014,జూన్-11, బుధవారం నాడు, పలు విశేషపూజలు నిర్వహించారు. గోపూజ, మంటపదేవతార్చన, వేదపారాయణం నిర్వహించారు. ఈ సందర్భంగా, గ్రామంతోపాటు, పట్టణ, మండల పరిధిలోని భక్తులు అధిక సంఖ్యలో తరలి వచ్చి, పూజలు చేసారు. ఆయా ప్రాంతాలకు చెందిన పలువురు సంతానార్ధులు, వివాహార్ధులకోసం, వేదపండితులు ప్రత్యేక హోమాలు నిర్వహించారు. అనంతరం 16 విగ్రహాలకు స్నపన, జలాధివాసం కార్యక్రమాలను శాస్త్రబద్ధంగా, వేదపండితుల మంత్రోచ్ఛారణల నడుమ, ఘనంగా నిర్వహించారు. గురువారం విగ్రహప్రతిష్ఠామహోత్సవాలు వైభవంగా నిర్వహించారు. ఈ కార్యక్రమానికి పట్టణ పరిసర ప్రాంతాలనుండి, భక్తులు వేలాదిగా తరలివచ్చారు. ఈ సందర్భంగా శ్రీ వల్లీ దేవసేన సమేత సుబ్రహ్మణ్యేశ్వర స్వామివారి విగ్రహంతో పాటు, 16 దేవతామూర్తుల విగ్రహాలను గూడా, వేదపండితుల ఆధ్వర్యంలో, వేదమంత్రోచ్ఛారణల నడుమ, శాస్త్రబద్ధంగా, ప్రతిష్ఠా కార్యక్రమాలను నిర్వహించారు. ధ్వజస్తంభ, ప్రతిష్ఠ నిర్వహించగా, పూజలు నిర్వహించడానికి, భక్తులు పోటీపడినారు. అనంతరం నిర్వహించిన అన్నసంతర్పణ కార్యక్రమానికి విశేషస్పందన లభించింది. [2] & [3] 
#ఈ ఆలయ ప్రథమ వార్షికోత్సవం, 2015,జూన్-1వ తేదీ సోమవారంనాడు నిర్వహించెదరు. ఈ సందర్భంగా ఆలయంలో పలువిశేష పూజలు నిర్వహించెదరు. [4]
#ఈ ఆలయంలో ప్రతి సంవత్సరం సుబ్రహ్మణ్య షష్టి వైభవంగా నిర్వహించెదరు. ఈ సందర్భంగా ఉదయం స్వామివారి కళ్యాణం కన్నులపండువగా నిర్వహించెదరు. [5]

## గ్రామంలో ప్రధాన పంటలు
వరి, కూరగాయలు

## గ్రామంలో ప్రధాన వృత్తులు
వ్యవసాయం
## గ్రామ విశేషాలు
ఈ గ్రామములో 2015,డిసెంబరు-19 నుండి 24 వరకు, మచిలీపట్నం హిందూ కళాశాల ఎన్.ఎస్.ఎస్. అధ్వర్యంలో ప్రత్యేక శిక్షణ శిబిరం నిర్వహించారు. ఈ సందర్భంగా ఎన్.ఎస్.ఎస్.వలంటీర్లు గ్రామంలో పలు సేవాకార్యక్రమాలు నిర్వహించారు. విద్యార్థులు గ్రామంలోని ప్రాథమిక పాఠశాలలో మొక్కలు నాటినారు. [6]

## మూలాలు

## వెలుపలి లింకులు
[1] ఈనాడు కృష్ణా; 2013,ఆగష్టు-5; 5వపేజీ.
[2] ఈనాడు కృష్ణా; 2014,జూన్-12; 5వపేజీ.
[3] ఈనాడు కృష్ణా; 2014,జూన్-13; 5వపేజీ.
[4] ఈనాడు కృష్ణా; 2015,జూన్-1; 5వపేజీ.
[5] ఈనాడు కృష్ణా; 2015,డిసెంబరు-17; 5వపేజీ.
[6] ఈనాడు కృష్ణా; 2015,డిసెంబరు-24; 5వపేజీ.

వర్గం:మచిలీపట్నం దక్షిణ మండలంలోని రెవెన్యూయేతర గ్రామాలు
రాజంపల్లి (పెద్దారవీడు)

**రాజంపల్లి** మార్కాపురం జిల్లా పెద్దారవీడు మండలానికి చెందిన రెవెన్యూయేతర గ్రామం.

## గ్రామంలోని దేవాలయాలు
*పెద్దారవీడు మండలంలోని హనుమాన్ జంక్షన్ కుంట పరిధిలోని రాజంపల్లి గ్రామ సమీపంలోని గొడ్రాలికొండ శ్రీ తిరుమలనాధస్వామి వారి వార్షిక బ్రహ్మోత్సవాలు, ప్రతి సంవత్సరం, జ్యేష్ట శుద్ధ పూర్ణిమ నుండి 9 రోజులపాటు వైభవంగా నిర్వహించెదరు. 2014 లో, జూన్-12 గురువారం తెల్లవారుఝాము నుండి ప్రారంభించి, 20వ తేదీ వరకు నిర్వహించెదరు. 18వ తేదీన రథోత్సవం నిర్వహించెదరు. ఈ ఉత్సవాల సందర్భంగా రాష్ట్రస్థాయి ఎడ్ల బలప్రదర్శనలు నిర్వహించి, గెలుపొందిన ఎడ్ల యజమానులకు బహుమతులు అందజేసెదరు. 
**గొడ్రాలికొండ - చారిత్రక ఆధారాలు
**ప్రకాశం జిల్లా పెద్దారవీడి  మండలం రాజంపల్లి గ్రామ సమీపంలో వెలసి యున్నది *"గొడ్రాలికొండ"*.ఇక్కడ రాజ్యలక్ష్మి సమేతుడై ' *తిరుమలనాధ* స్వామి'వారు వేంచేసి యున్నారు.భక్తులపాలిట కొంగు బంగారమై, కోర్కెలుదీర్చెడి దైవమై నిత్యపూజలందుకుంటున్న వైష్ణవక్షేత్రం.ముఖ్యంగా సంతులేనివారికి సంతానమిచ్చి గొడ్రాలిని సైతం చంకబిడ్డలనెత్తుకొనే భాగ్యం  కలిగించే పరమ పవిత్ర స్తానంబిది.  ఈ ప్రాంతాల్లో *గొడ్రాలికొండ,* *బొల్లికొండ* , *వెలుగొండ,* *మాలకొండ* వైష్ణవక్షేత్రంబులై అలరారుచున్నవి.  ఈ  ఆలయంగురించి ఈ ' *గొడ్రాలికొండ* ' గురించి రకరకాల కధలున్నన, ఈ ఆలయం ఎప్పుడు నిర్మించారో సరైన ఆధారములు, శాసనాలు లభ్యం కాకున్నవి.         అయితే ఈమధ్యకాలంలో పెద్దారవీడు మండలంలో *'గొడ్రాలికొండ'* కు దగ్గరలో  *"పోతంపల్లి* " గ్రామ సమీపంలో ఓ శాసనం బయల్పడినది.(తురిమెళ్ళ శ్రీనివాసప్రసాద్ కనుగొన్నది) ఈశాసనం కాకతీయ                         " *ప్రతాపరుద్రుని* " కాలంనాటి శాలివాహనశకం ౧౨౪౦ (1240) నాటిది. అనగా నేటి సాదారణవత్సరం ౧౩౧౮(1318).పదనాల్గో శతాబ్ధంనాటిది. "ప్రతాపరుద్రు"ని మహాసేనాని,సామంతరాజు అయిన " *దేవరి నాయనిం* "గారు ఈశాసనాన్ని లిఖించారు. ఈయన 1318(౧౩౧౮) వ సంవత్సరంలో 'ప్రతాపరుద్రు'ని మరియు తనతండ్రికి పుణ్యంగా, త్రిపురాంతకంలోని " *త్రిపురాంతకేశ్వరు* "నికి నిత్య నైవేద్యాలకు మరియు అంగరంగ వైభోగాలకు " *పోతనపల్లి* " (పోతంపల్లి)గ్రామాన్ని సకలాయ సహితముగా సర్వమాన్యములను దానం చేసినట్లు ఈ శాసనంలో లిఖించారు.అందులో _పోతంపల్లి_ గ్రామ సరిహద్దులను తెలియపరుస్తూ తూర్పున _గొడ్రాలికొండ_ ను కనపరిచారు.  పై 1318 వ సంవత్సరపు శాసనాన్ని బట్టి ఈ గొడ్రాలికొండ పదునాల్గవ శతాబ్ధంనాటికే పేరు ప్రఖ్యాతలు సంతరించుకొందని తెలియుచున్నది.  రాజయ్య,రాజమ్మ అనేదంపతులకు సంతునివ్వగా గుడి నిర్మించారనివారి పేరునే రాజంపల్లి గ్రామమేర్పడినదని ఓ కధ ప్రచారంలో ఉంది.  మరొక శాసనం స్వామి వారి ముందరి ద్వారము పైన లిఖించబడి యున్ననూ అక్షరములు అర్ధం కాకున్నవి.  *ఉత్పలమాల*   పూచినపూలనేరుకొని పూజలుచేయగ రెండుచేతులన్   సాచి నమస్కరించి మనసారగ నిల్చితిమయ్య భక్తితో   నీచిరునవ్వు వెన్నెలలు నిండిన సత్కరుణారసంబు దే  వా చిలికింపు మాపయి కృపామయ తిర్మలనాధశ్రీవిభూ!!! (ఆరాటి)

## మూలాలు

## వెలుపలి లింకులు
వై.వి.సుబ్బారెడ్డి

**వై.వి.సుబ్బారెడ్డి** ఆంధ్రప్రదేశ్‌కి చెందిన ఒక రాజకీయ నాయకుడు. ఇతను ఒంగోలు లోక్‌సభ నియోజకవర్గం నుంచి 16వ లోక్‌సభ సభ్యునిగా ఎన్నికైనాడు. ఇతను యువజన శ్రామిక రైతు కాంగ్రెస్ పార్టీ అభ్యర్థిగా 2014 భారత సాధారణ ఎన్నికలలో గెలుపొందాడు. సుబ్బారెడ్డి సొంతూరు ప్రకాశం జిల్లా మేదరమెట్ల. ఈయన మాజీ ముఖ్యమంత్రి వై.యస్.రాజశేఖరరెడ్డికి తోడల్లుడు. 

ఆయనను 2024 ఫిబ్రవరి 08న రాజ్యసభకు వైసీపీ అభ్యర్థిగా పార్టీ ప్రకటించింది.

## మూలాలు

వర్గం:16వ లోక్‌సభ సభ్యులు
వర్గం:జీవిస్తున్న ప్రజలు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:ఆంధ్రప్రదేశ్ నుండి ఎన్నికైన లోక్‌సభ సభ్యులు
వర్గం:1960 జననాలు
వర్గం:ప్రకాశం జిల్లా నుండి ఎన్నికైన లోక్‌సభ సభ్యులు
వర్గం:ప్రకాశం జిల్లా రాజకీయ నాయకులు
వర్గం:తిరుమల తిరుపతి దేవస్థాన పాలక మండలి చైర్మన్‌లు
కత్తిపీట

thumb|right|199x199px|కత్తిపీట
**కత్తిపీట** (ఆంగ్లం Boti) అనేది కత్తిరించే పరికరం. దీనిని నేపాల్, బెంగాల్ ప్రాంతలలో ఎక్కువగా వాడుతారు. అదే విధంగా భారతదేశంలోని తూర్పు ప్రాంతాలలోని ప్రజలు ఈ పరికరాన్ని కూరగాయలు కత్తిరించేందులు ఉపయోగిస్తారు.

కత్తిపీట అనగా కత్తిని ఒక కర్రతో చేసిన పీట మీద బిగించి ఉంచే పరికరం. ఈ పరికరాన్ని ఉపయోగించి కూరగాయలు, పండ్లు మొదలైనవి కోయడానికి ఉపయోగిస్తారు. ఇందులోని కత్తి వక్రముగా అమర్చబడి ఉంటుంది. ఒక వస్తువును కోయడానికి రెండు చేతులనుపయోగించి కత్తి అందున ఉంచి బ్లేడుకు వ్యతిరేకంగా బలాన్ని ఉపయోగిస్తారు. కత్తి పదునైన అంచు కోసేవారివైపు ఉంటుంది. ఈ పరికరంతో చిన్న రొయ్యల నుండి పెద్ద గుమ్మడి కాయ వరకు కత్తిరించవచ్చు.

## వివిధ రకాలు

పెద్ద పరిమాణం ఉన్న కత్తి గల కత్తిపీటను చేపలను, మాంసాన్ని కత్తిరించడానికి వాడుతారు. కొన్ని కత్తిపీటలకు కత్తి పై భాగంలో కొబ్బరి చెక్కలను తురుముటకు వేరొక సమతలంగా పదునైన రంపపు అంచులు గల పరికరం అమరి ఉంటుంది.

ఈ పరికరం బెంగాల్‌కు ప్రత్యేకమైనది కాదు. ఇది మహారాష్ట్ర, దక్షిణ భారతదేశంలో కూడా ఎక్కువగా ఉపయోగించబడుతుంది. దక్షిణ భారతదేశంలో దీని పేర్లు వివిధ రకాలుగా ఉన్నాయి: తమిళం: అరివల్మనై లేదా అరువల్మనై, తెలుగు: కత్తిపీట, కొంకణి: అడిలి, మరాఠీ: విలి లేదా మోర్లి, ఒడియా: పానిఖి, బీహార్: పిర్థై మొదలైనవి. దీనిని నేపాల్ లో చులేసి అని పిలుస్తారు. నేపాల్ గ్రామీణ ప్రాంతాల్లో ప్రధానంగా కూరగాయలు తరగడానికి ఈ పరికరాన్ని ఉపయోగిస్తారు.

## ఉపయోగించడం
కత్తిపీటతో మాంసాన్ని, చేపలను, కూరగాయలను కోసేటప్పుడు వ్యక్తి కత్తిపీడ క్రింది భాగంలో గల చెక్క పీఠంపై ఒక కాలును బలంగా కత్తిపీట కదలకుండా ఉంచుతారు. కత్తి పదునైన అంచు వ్యక్తి వైపు ఉంటుంది. కత్తిరించవలసిన వస్తువును రెండు చేతులతో పట్టుకొని పదునైన అంచుపై ఉంచు కత్తి అంచుకు వ్యతిరేకంగా బలాన్ని ఉపయోగించాలి.

## కనుమరుగవుతున్న కత్తిపీట
ప్రస్తుత సమాజంలో మార్పులు వస్తుం డడంతో కత్తిపీట కనుమరుగవుతోంది. పాశ్చాత్య సంస్కృతికి అలవాటుపడుతున్న మహిళలు కత్తిపీటకు స్థానంలో కత్తులను ఉపయోగి స్తుండడంతో కనుమరుగవుతున్నాయి. ప్రతిఇంటికి కత్తిపీట తప్పని సరికావడంతో వడ్రంగులు వివిధ రూపాల్లో ప్రత్యేకంగా తయారు చేసేవారు. మహిళలకు అనుకూలంగా వివిధ రకాల సైజుల్లో వడ్రంగుల వద్ద లభించేవి .ప్రస్తుతం మార్కెట్‌లోకి వివిధ రకాల కత్తులు రావ డం కారణంగా ఈలపీటెల వాడకం పూర్తిగా తగ్గింది.

## సామెతలు

* కడివెడు గుమ్మడి కాయైనా కత్తిపీటకు లోకువే. - ఎంత గొప్పవారైనా వారికి చిన్న బలహీనత ఉంటుంది. అది ఒక్కోసారి వారిని ఇబ్బంది పెడుతుంది. ఆకారం ముఖ్యం కాదు. అది చేసే పని ముఖ్యం అని చెప్పేందుకు ఈ సామెతను వాడుతారు.
* కందకు లేని దురద కత్తిపీటకెందుకు? - అసలు వారికే బాధ్యత లేనప్పుడు ఆ ప్రక్క వారికి బాధ్యత ఉండాల్సిన పనిలేదు అని చెప్పేందుకు ఈ సామెత ఉపయోగిస్తారు.

## మూలాలు

## భాహ్య లంకెలు
* 

వర్గం:గృహోపకరణాలు
బొల్లినేని వెంకట రామారావు

**బొల్లినేని వెంకట రామారావు** ఆంధ్రప్రదేశ్‌ రాష్ట్రానికి  చెందిన రాజకీయ నాయకుడు, వ్యాపారవేత్త, శాసనసభ్యుడు. 

## రాజకీయ జీవితం
ఇతను నెల్లూరు జిల్లా ఉదయగిరి శాసనసభ నియోజకవర్గం నుండి 2014 సార్వత్రిక ఎన్నికలలో తెలుగుదేశం పార్టీ తరపున ఫోటీ చేసి సమీప యువజన శ్రామిక రైతు కాంగ్రెస్ పార్టీ పత్యర్థి మేకపాటి చంద్రశేఖర రెడ్డి పై 3622 ఓట్ల మెజారిటీ సాధించి  శాసనసభ్యునిగా గెలుపొందాడు.  2019 ఆంధ్రప్రదేశ్ శాసనసభ ఎన్నికలలో వై.ఎస్.ఆర్ కాంగ్రెస్ పార్టీ అభ్యర్థి మేకపాటి చంద్రశేఖర రెడ్డి చేతిలో ఓడిపోయాడు.  2012 ఉదయగిరి శాసనసభ నియోజక వర్గ ఉప ఎన్నికలో తెలుగుదేశం పార్టీ తరపున పోటీ చేసి  వై.ఎస్.ఆర్ కాంగ్రెస్ పార్టీ అభ్యర్థి మేకపాటి చంద్రశేఖర రెడ్డి చేతిలో ఓడిపోయాడు.

## వ్యక్తిగత జీవితం
నెల్లూరు జిల్లా కలిగిరి మండలంలోని పెద్దపాడు వీరి సొంత గ్రామం, ఈ గ్రామం ఉదయగిరి శాసనసభ నియోజకవర్గం కిందికే వస్తుంది. అతని  తండ్రి బొల్లినేని కొండయ్యనాయుడు. అతను రైతు కుటుంబం నుంచి వచ్చినప్పటికి మహరాష్ట్రలో కాంట్రాక్టరుగా స్థిరపడ్డాడు. అయితే పుట్టిన గడ్డపై మమకారంతో ఈ ప్రాంతానికి తనవంతు సేవ చేయాలనే తలంపుతో రాజాకీయాల్లోకి అడుగుపెట్టి 2012లో జరిగిన ఉప ఎన్నికల్లో ఉదయగిరి నియోజకవర్గం నుంచి టీడీపీ తరుపున పోటీ చేసి ఓటమి చెందారు. అనంతరం 2014సార్వత్రిక ఎన్నికల్లో మేకపాటిపై 3,622 ఓట్ల మెజార్టీతో బొల్లినేని విజయం సాధించాడు. ప్రతి విషయంపై నమ్మిన నాయకులు పై నో ద్వితీయ నాయకత్వంపైనే ఆధారపడటం వలన పార్టీకి వీరవిధేయులు,నిజమైన టీడీపీ కార్యకర్తలు, అభిమానులు దూరమైపోయి చివరకు సొంత మండలంలో మెజారిటీ తెచ్చుకోలేకపోయాడు. ఎమ్మెల్యే గెలుపునకు నిరంతరాయంగా కష్టించి పనిచేసిన వారిని దూరంగా పెట్టడాన్ని జీర్ణించుకోలేని నాయకులు తమను నమ్ముకున్న అనుచరుల కోసం బొల్లినేనిని వీడి వెళ్లిపోయారు. కేంద్రంలో తనకున్న పలుకుబడితో నియోజకవర్గానికి అభివృద్ధి చేసినా అది ఫలితం ఇవ్వలేదు.

## మూలాలు

వర్గం:జీవిస్తున్న ప్రజలు
వర్గం:నెల్లూరు జిల్లా నుండి ఎన్నికైన శాసన సభ్యులు
వర్గం:నెల్లూరు జిల్లా రాజకీయ నాయకులు
వై.యస్.అవినాష్‌రెడ్డి

**వై.యస్.అవినాష్‌రెడ్డి** ఆంధ్రప్రదేశ్‌కి చెందిన ఒక రాజకీయ నాయకుడు. ఇతను కడప లోక్‌సభ నియోజకవర్గం నుంచి 16వ లోక్‌సభ సభ్యునిగా ఎన్నికైనాడు. ఇతను యువజన శ్రామిక రైతు కాంగ్రెస్ పార్టీ అభ్యర్థిగా 2014 భారత సాధారణ ఎన్నికలలో గెలుపొందాడు.

## రాజకీయ జీవితం
వై.యస్.అవినాష్‌రెడ్డి వైఎస్‌ఆర్‌సీపీ ద్వారా రాజకీయాల్లోకి వచ్చి 2014లో జరిగిన లోక్‌సభ ఎన్నికల్లో వైసీపీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి రెడ్డెప్పగారి శ్రీనివాస రెడ్డిపై 1,90,323 ఓట్ల మెజార్టీతో గెలిచి తొలిసారి లోక్‌సభ సభ్యుడిగా ఎన్నికయ్యాడు. అతను 2019లో జరిగిన లోక్‌సభ ఎన్నికల్లో వైసీపీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి సి.హెచ్. ఆదినారాయణ రెడ్డి పై 380,726 ఓట్ల మెజార్టీతో గెలిచి రెండోసారి లోక్‌సభ సభ్యుడిగా ఎన్నికయ్యాడు.

వై.యస్.అవినాష్‌రెడ్డి 2024లో జరిగిన లోక్‌సభ ఎన్నికల్లో వైసీపీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి చదిపిరాళ్ల భూపేష్ సుబ్బరామి రెడ్డిపై 62,695 ఓట్ల మెజార్టీతో గెలిచి మూడోసారి వరుసగా లోక్‌సభ సభ్యుడిగా ఎన్నికయ్యాడు.

## మూలాలు

వర్గం:16వ లోక్‌సభ సభ్యులు
వర్గం:జీవిస్తున్న ప్రజలు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:ఆంధ్రప్రదేశ్ నుండి ఎన్నికైన లోక్‌సభ సభ్యులు
వర్గం:2024లో లోక్‌సభకు ఎన్నికైన సభ్యులు
వర్గం:18వ లోక్‌సభ సభ్యులు
రాయదండి (అంతర్‌గాం మండలం)

**రాయదండి, **తెలంగాణ రాష్ట్రం, పెద్దపల్లి జిల్లా, అంతర్గాం మండలంలోని గ్రామం. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు  ముందు ఈ గ్రామం పాత కరీంనగర్ జిల్లా లోని రామగుండం మండలంలో ఉండేది.  పునర్వ్యవస్థీకరణలో దీన్ని కొత్తగా ఏర్పాటు చేసిన అంతర్గాం మండలం లోకి చేర్చారు.  

## ప్రముఖ వ్యక్తులు
*అర్ధ కుమార్‌ 
## మూలాలు

## వెలుపలి లింకులు

ఇదే పేరుగల మరికొన్న గ్రామాల లింకులు అయోమయ నివృత్తి పేజీ బ్రాహ్మణపల్లి లో ఇవ్వ బడ్డాయి
మేడిపల్లి (రామగుండం)

**మేడిపల్లి **,తెలంగాణ రాష్ట్రం, పెద్దపల్లి జిల్లా, రామగుండం మండలానికి చెందిన గ్రామం.. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు  ముందు ఈ గ్రామం పాత కరీంనగర్ జిల్లాలో, ఇదే మండలంలో ఉండేది.  

## మూలాలు

## వెలుపలి లింకులు
శ్రీహరిపురం (ముదినేపల్లి)

**శ్రీహరిపురం** కృష్ణా జిల్లా ముదినేపల్లి మండలానికి చెందిన రెవెన్యూయేతర గ్రామం.

## గ్రామ భౌగోళికం
ఇది సముద్రమట్టానికి 8 మీ.ఎత్తులో ంది. 
## గ్రామానికి రవాణా సౌకర్యాలు
ముదినేపల్లి, సింగరాయపాలెం నుండి రోడ్దురవాణా సౌకర్యం ఉంది. రైల్వేస్టేషన్: విజయవాడ 60 కి.మీ. 
## గ్రామంలో విద్యా సౌకర్యాలు
జిల్లా పరిషత్తు ఉన్నత పాఠశాల, చిగురుకోట. 
## గ్రామ పంచాయతీ
ఐనంపూడి చేవూరుపాలెం గ్రామాలు, ఈ గ్రామానికి శివారు గ్రామాలు. 
## దర్శనీయ ప్రదేశాలు/దేవాలయాలు
### శ్రీ లక్ష్మీ తిరుపతమ్మ తల్లి, శ్రీ గోపయ్యస్వామివారల ఆలయం
ఈ ఆలయం శ్రీహరిపురం గ్రామ శివారులోని చేవూరుపాలెంలో ఉంది. 
## గ్రామంలో ప్రధాన పంటలు
వరి, అపరాలు, కాయగూరలు

## గ్రామంలో ప్రధాన వృత్తులు
వ్యవసాయం, వ్యవసాయాధారిత వృత్తులు
## మూలాలు
ఐనంపూడి (ముదినేపల్లి)

**ఐనంపూడి** కృష్ణా జిల్లా ముదినేపల్లి మండలానికి చెందిన రెవెన్యూయేతర  గ్రామం.

## గ్రామ భౌగోళికం
సముద్రమట్టానికి 8 మీ.ఎత్తులో ఉంది.

## రవాణా సౌకర్యాలు
ముదినేపల్లి, సింగరాయపాలెం నుండి రోడ్దురవాణా సౌకర్యం ఉంది. రైల్వేస్టేషన్: విజయవాడ 60 కి.మీ.దూరంలో ఉంది.
## విద్యా సౌకర్యాలు
మండల పరిషత్ పాఠశాల.
## గ్రామ పంచాయతీ
ఐనంపూడి, శ్రీహరిపురం గ్రామ పంచాయతీ పరిధిలోని ఒక శివారు గ్రామం.

## దర్శనీయ ప్రదేశాలు/దేవాలయాలు
### శ్రీ బలుసులమ్మ అమ్మ వారి ఆలయం
ఈ ఆలయంలో 2014, జూన్-10,11,12 తేదీలలో శ్రీ బలుసులమ్మ జాతర వైభవంగా నిర్వహించారు. ఏరువాక పౌర్ణమిని పురస్కరించుకొని, అమ్మవారికి గ్రామోత్సవం నిర్వహించారు. ప్రత్యేకపూజలు చేసి, 101 బిందెలతో అభిషేకాలు చేసారు. భక్తులు అమ్మవారి ఆలయం చుట్టూ ప్రదక్షిణలు చేసి, పొంగళ్ళు నైవేద్యంగా సమర్పించారు. కుంకుమపూజలు చేసి మొక్కుబడులు తీరుకున్నారు. శ్రీహరిపురం, సింగరాయపాలెం, కోమర్రు, వడాలి, కాకరవాడ, ముదినేపల్లి తదితర గ్రామాలనుండి భక్తులు తరలి రావడంతో, ఐనంపూడి గ్రామంలో ఆధ్యాత్మిక శోభ తొణికిసలాడింది.
## మూలాలు

## వెలుపలి లింకులు

వర్గం:ముదినేపల్లి మండలం లోని రెవెన్యూయేతర గ్రామాలు
నాయుడువారిపల్లె

**నాయుడువారిపల్లె** కడప జిల్లా పెనగలూరు మండలానికి చెందిన గ్రామం.

## దేవాలయాలు
నాయుడువారిపల్లె గ్రామ ఉన్నత పాఠశాల ఆవరణలో, 2014,జూన్-16 నుండి 18 వరకు, మహాగణపతి, లక్ష్మి, సరస్వతి విగ్రహాల ప్రతిష్ఠామహోత్సవాలు నిర్వహించెదరు. 18వ తేదీన విగ్రహ ప్రతిష్ఠ చేసెదరు. గ్రామానికి చెందిన ఆకేపాటి శంకరరెడ్డి, సుబ్బమ్మ దంపతుల కుమారులు శ్రీ సుబ్బారెడ్డి, విస్వనాథరెడ్డి రు. 3 లక్షల వ్యయంతో ఈ విగ్రహాలను ఏర్పాటు చేసారు.
## మూలాలు

## బయటి లింకులు
బొజ్జవారిపల్లె

**బొజ్జవారిపల్లె,** వైఎస్ఆర్ జిల్లా కోడూరు మండలానికి చెందిన రెవెన్యూయేతర గ్రామం.

## గ్రామంలోని దేవాలయాలు
శ్రీ గణపతిస్వామివారి ఆలయం:- 2014, జూన్ 12, గురువారం నాడు గణపతి విగ్రహ ప్రతిష్ఠాకార్యక్రమాన్ని వైభవంగా నిర్వహించారు. చేదపండితుల ఆధ్వర్యంలో వేకువఝామునుండి ప్రత్యేకపూజలు నిర్వహించారు. ఈ కార్యక్రమానికి భక్తులు పెద్ద ఎత్తున భక్తులు తరలివచ్చారు. ఈ ఆలయంలో 2014, జూలై 22 మంగళవారం నాడు, మండల పూజ ఘనంగా నిర్వహించారు. స్వామివారి విగ్రహాన్ని ప్రతిష్ఠించి 41వ రోజు కావడంతో వేదపండితుల సమక్షంలో హోమపూజలు నిర్వహించారు. వేకువఝామునుండియే అభిషేకాలు, హారతులు, ప్రత్యేకపూల అలంకరణలు నిర్వహించారు. మద్యాహ్నం వరకు జరిగిన హోమపూజలో మహిళలు పెద్ద ఎత్తున పాల్గొన్నారు. అనంతరం మద్యాహ్నం ఒక వేయిమందికి పైగా భక్తులకు అన్నదానం నిర్వహించారు. 

## మూలాలు

వర్గం:రెవెన్యూయేతర గ్రామాలు
వర్గం:కోడూరు (కృష్ణా) మండలంలోని రెవెన్యూయేతర గ్రామాలు
సిరికొండ మధుసూధనాచారి

thumb|260x260px|తెలంగాణ ప్రభుత్వం అందించే కాళోజీ నారాయణరావు సాహితీ పురస్కారంలో 2018, సెప్టెంబరు 09న హైదరాబాదులోని రవీంద్రభారతిలో జరిగిన పురస్కార ప్రదానోత్సవ కార్యక్రమంలో మాట్లాడుతున్న సిరికొండ మధుసూధనాచారి
**సిరికొండ మధుసూధనాచారి** తెలంగాణ రాష్ట్రానికిచెందిన రాజకీయ నాయకుడు ఆయన 2014 జూన్ 12 నుండి 2019 జనవరి 16 వరకు తెలంగాణ రాష్ట్ర శాసనసభ తొలి స్పీకర్‌గా పనిచేశాడు.
## జననం, విద్యాభాస్యం
మధుసూదనాచారి తెలంగాణ రాష్ట్రం, వరంగల్లు జిల్లా,పరకాల, నర్సక్కపల్లి గ్రామంలో సిరికొండ వెంకటలక్ష్మి, వెంకటనర్సయ్య దంపతులకు జన్మించాడు. అయన ఒకటి నుంచి ఆరో తరగతి వరకు స్వగ్రామంలో పూర్తి చేసి ’ ఏడో తరగతి నుంచి ఇంటర్మీడియట్ వరకు పరకాలలో, వరంగల్‌లోని సీకేఎం కళాశాలలో డిగ్రీ, కేయూలో ఎంఏ పూర్తి చేసి మేనేజ్‌మెంట్ డిప్లొమాలో పీజీ పూర్తి చేశాడు. మధుసూదనాచారి టీడీపీ వ్యవస్థాపకుడు నందమూరి తారక రామారావు వద్ద పర్సనల్ అసిస్టెంట్‌గా పనిచేశాడు.
## రాజకీయ జీవితం
సిరికొండ మధుసూధనాచారి స్వర్గీయ ఎన్టీఆర్‌ పిలుపుతో 1982లో రాజకీయాల్లోకి వచ్చాడు. తెలుగుదేశం పార్టీలో చేరి 1994-99 మధ్య కాలంలో తెలుగుదేశం పార్టీ ఎమ్మెల్యేగా ఎన్నికై తొలి సారిగా చట్టసభలో ప్రవేశించాడు. తెలంగాణ ఉద్యమం ప్రారంభం అవుతున్న సమయంలో 2001లో కేసీఆర్‌కు దగ్గరయ్యారు. టీఆర్‌ఎస్‌ పార్టీ స్థాపనకు 8 నెలల ముందు నుండే తెలంగాణ రాష్ట్ర సాధన ఉద్యమంలో చురుగ్గా పనిచేశారు. పార్టీని సంస్థాగతంగా బలోపేతం చేయడంలో చారి పాత్ర పోషించారు. టీఆర్‌ఎస్‌ పోలిట్‌బ్యూరో సభ్యుడు. 1994లో అసెంబ్లీకి మొదటి సారిగా ఎన్నికై వచ్చే సమయం నాటికి రాష్ట్ర వ్యాప్తంగా పత్తి రైతులు ఆత్మహత్య చేసుకుంటున్నారు. దీన్ని చూసి చలించి పోయిన మధుసూధనాచారి పత్తిరైతుల ఆత్మహత్యలను ప్రభుత్వం దృష్టికి తెచ్చేందుకు పురుగుల మందును సభలోకి తెచ్చారు.ఆయన 1999 ఎన్నికల్లో పోటీ చేసి ఓడిపోయాడు.

సిరికొండ మధుసూధనాచారి 2014 అసెంబ్లీ ఎన్నికలలో భూపాలపల్లి నుంచి ఎమ్మెల్యేగా గెలిచి 2014 నుంచి 2018 వరకు తెలంగాణ శాసనసభ తొలి స్పీకర్‌గా పనిచేశాడు. ఆయన 2018 అసెంబ్లీ ఎన్నికలలో పోటీ చేసి ఓడిపోయాడు. మధుసూదనచారిని 2021 నవంబరు 19న గవర్నర్ కోటా ఎమ్మెల్సీగా సూచిస్తూ ప్రభుత్వం ప్రతిపాదించడంతో ఆయన నియామకానికి గవర్నర్ ఆమోదం తెలిపింది. మధుసూదనాచారిని గవర్నర్ కోటాలో ఎమ్మెల్సీగా 2021 డిసెంబరు 14న తెలంగాణ ప్రభుత్వం గెజిట్ నోటిఫికేషన్​ను విడుదల చేసింది.

## వనరులు


వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ రాష్ట్ర సమితి
వర్గం:వరంగల్లు గ్రామీణ జిల్లా రాజకీయ నాయకులు
వర్గం:జయశంకర్ భూపాలపల్లి జిల్లా నుండి ఎన్నికైన శాసన సభ్యులు
వర్గం:తెలంగాణ శాసనసభ స్పీకర్లు
వర్గం:తెలంగాణ శాసన సభ్యులు (2014)
శ్రీపురం వెంకటనరసింహరావు

దక్షిణ భారతదేశ తొలి రక్తదాత **శ్రీపురం వెంకటనరసింహరావు**. ఈయన నెల్లూరు జిల్లా వెంకటగిరి వాసి. దేశంలో మొదటి రక్తదాత బీహార్‌లోని జెంషెడ్‌పూర్‌కు చెందిన బాల్లన్ కాగా, స్వచ్ఛంద రక్తదాతగా వెంకటనరసింహరావు గుర్తింపు పొందారు. బాల్లన్ 1939లో రక్తదానం చేయగా నరసింహరావు 1942లో రక్తం దానం చేసి దక్షిణ భారతదేశపు తొలిరక్తదాతగా పేరుగాంచారు.

## ప్రేరేపణ
1942లో నరసింహరావు నెల్లూరు జిల్లా కావలిలో సైన్యంలో యువకులను రిక్రూట్ చేసుకొనే అధికారిగా వ్యవహరిస్తున్నారు. ఆ సమయంలో కావలి వద్ద జరిగిన ఓ రోడ్డు ప్రమాదంలో ఓ యువకుడు తీవ్రంగా గాయపడడం, రక్తం లభించక ప్రాణాలొదలడం ఆయనను కదిలించి వేసింది. వెంటనే రక్తదాన మహోద్యమానికి శ్రీకారం చుట్టేలా ప్రేరేపించింది. అనుకున్నదే తడవుగా ఆయన దేశమంతటా రక్తదాన ఆవశ్యకతపై ప్రచారం నిర్వహించారు. తన 37వ ఏట చెన్నై జనరల్ ఆసుపత్రిలో మొదట రక్తదానం చేశారు. చరిత్రకారుడు రసూల్ ప్రకారం తదుపరి 20 సంవత్సరాలలో ఆయన 64 సార్లు రక్తదానం చేశారు. 1962లో ఢిల్లీ రెడ్ క్రాస్ ప్రారంభించిన సమయంలో రక్తదానం చేసిన వారిలో నరసింహరావు ఒకరు. తను 56 సంవత్సరాల వయస్సులో శ్వాసకోశ సంబంధిత వ్యాధి కారణంగా మరణించారు.

## మూలాలు
సాక్షి దినపత్రిక - 14-06-2014

వర్గం:రక్తదానం
వర్గం:నెల్లూరు జిల్లా సామాజిక కార్యకర్తలు
తెలంగాణ లోక్‌సభ నియోజకవర్గాల జాబితా

తెలంగాణ రాష్ట్రం విభజించిన తరువాత రాష్ట్రంలో 17 లోక్‌సభ నియోజకవర్గాలు, 119 శాసనసభ నియోజకవర్గాలు ఉన్నాయి.thumb|center|500x500px|2019 భారత సార్వత్రిక ఎన్నికల ఫలితాలు 2019 (తెలంగాణ)

## మూలాలు

## వెలుపలి లంకెలు

వర్గం:తెలంగాణ
వర్గం:లోక్‌సభ నియోజకవర్గాలు
బుడ్డాయిపల్లె (ప్రొద్దుటూరు)

**బుడ్డాయిపల్లె** కడప జిల్లా ప్రొద్దుటూరు మండలానికి చెందిన రెవెన్యూయేతర గ్రామం.

## గ్రామ విశేషాలు
ఈ గ్రామానికి చెందిన శ్రీ చాడా చెన్నకృష్ణారెడ్డి, ప్రమాదవశాత్తూ చిన్న వయస్సులోనే అసువులుబాసిన తన ఏకైక పుత్రిక చంద్రకళావతి ఙాపకార్ధం, ఒక ఆలయం కట్టించదలచుకున్నారు. గోపవరం పాంచాయతీ పరిధిలోని యానాదికాలనీలో, మూడువేల జనాభా ఉన్నా, ఆలయం లేదని తెలుసుకొని, అక్కడ, రు. 40 లక్షల వ్యయంతో, శ్రీ కోదండరామాలయం నిర్మించినారు. ఈ ఆలయాన్ని 2013లో ప్రారంభించినారు. ప్రస్తుతం ఆలయం చుట్టూ, ఆహ్లాదకరంగా చెట్లు, పూలమొక్కలు పెంచినారు. నిత్యం పూజలు  చేసేటందుకు, నెలకు ఏడువేల రూపాయల జీతమిచ్చి, అర్చకులు, సిబ్బందిని నియమించినారు.  

ఈ గ్రామానికి చెందిన గంగుల భువన్‌రెడ్డి అను విద్యార్ధి,2020, అక్టోబర్-5న ప్రకటించిన జె.ఇ.ఇ.అడ్వాన్స్‌డ్ పరీక్షా ఫలితాలో,396 మార్కులకుగాను 345 మార్కులు సంపాదించి, జాతీయస్థాయిలో 2వ ర్యాంక్ సాధించినాడు. ఈ విద్యార్ధి తండ్రి ప్రభాకరరెడ్డ్ చిరువ్యాపారి,తల్లి గృహిణి.

## మూలాలు

## వెలుపలి లింకులు

వర్గం:ప్రొద్దుటూరు మండలంలోని రెవెన్యూయేతర గ్రామాలు
తెల్లబాడు

**తెల్లబాడు** ప్రకాశం జిల్లా మద్దిపాడు మండలానికి చెందిన రెవెన్యూయేతర గ్రామం

 

## విద్యా సౌకర్యాలు
### జిల్లా పరిషత్తు ఉన్నత పాఠశాల
తెల్లబాడు గ్రామ జిల్లా పరిషత్తు ఉన్నత పాఠశాలలో, దాతలు శ్రీ కాట్రగడ్డ రవీంద్రబాబు, శివప్రసాదు గార్ల విరాళాలతో నిర్మించిన, నూతన భోజనశాల, సమావేశమందిరాలను, 2014, జూన్-14, శనివారం నాడు ప్రారంభించారు. 

## గ్రామంలో మౌలిక వసతులు
ప్రజా కళ్యాణమండపం:- తెల్లబాడు గ్రామంలో కీ.శే.కల్లూరి సురేంద్రబాబు ఙాపకార్ధం, వారి బంధువులు 40 లక్షల రూపాయల వ్యయంతో, ప్రజా కళ్యాణమండపం ఏర్పాటుచేసి, 2015, డిసెంబరు-2వ తేదీనాడు ప్రారంభించారు.  
## గ్రామ పంచాయతీ
2013 జూలైలో ఈ గ్రామ పంచాయతీకి నిర్వహించిన ఎన్నికలలో పల్లెపు వెంకటేశ్వర్లు సర్పంచిగా ఎన్నికైనారు. 

## దర్శనీయ ప్రదేశాలు/దేవాలయాలు
### శ్రీ చెన్నమల్లేశ్వరస్వామివారి ఆలయం
ఈ ఆలయం 400 సంవత్సరాల చరిత్ర గలది. ఈ ఆలయంలో, 2015, మార్చి-19వ తేదీ, మాసశివరాత్రి నాడు, సూర్యకిరణాలు గర్భగుడిలోనికి ప్రవేశించి స్వామివారిని అభిషేకించినవి. అర్చకులు స్వామివారికి విశేషపూజలు నిర్వహించారు. భక్తులు స్వామివారిని దర్శించి తరించారు. 

ఈ ఆలయంలో 2015, ఆగస్టు-31వతేదీ సోమవారంనాడు, పోలేరమ్మ పొంగళ్ళ కార్యక్రమం వేడుకగా నిర్వహించారు. సాగుచేసిన పంటలుబాగా పండాలనీ, వర్షాలు బాగా కురిసి, పంటలు బాగా పంటలు బాగా పండాలనీ పూజలుచేసారు. పొంగళ్ళు సమర్పించుకొని మొక్కుబడులు తీర్చుకున్నారు. కొలుపులకు బంధుమిత్రుల రాకతో గ్రామంలో పండుగ వాతావరణం నెలకొన్నది. సాయంత్రం గ్రామములో పొంగళ్ళతో గ్రామోత్సవం నిర్వహించారు. ఈ సందర్భంగా వివిధ రకాల వేషధారణలు, వాయిద్యాలతో ఊరేగింపు సందడిగా సాగినది. 
## ప్రధాన పంటలు
వరి, అపరాలు, కాయగూరలు

## ప్రధాన వృత్తులు
వ్యవసాయం, వ్యవసాయాధారిత వృత్తులు
 
## మూలాలు


## వెలుపలి లింకులు